Q=13	C=0	SS=0	LS=13	PS=0	DC=0	LC=0	SD=0	BS=2	G0=3	G1=3	G2=3	DLID=az_RU	BODY=Ислам Һөкүмәтинин Налијјәтләри\nИран Ислам Республикасы өз истеһсалы олан дөрдүнҹү пејкини космоса ҝөндәрди\nНавигасија системи ҜПС илә тәҹһиз олунмуш "Фәҹр" Спутники, "Сафир" ракети васитәси илә, орбитә бурахылыб.\nFevral 2, 2015 - 4:53 PM\nХәбәрин коду : 668827\nПејкин функсијаларына топографик чәкилишләр вә Ислам Һөкүмәтинин космик технолоҝијаларыны јахшылашдырылмасы үчүн метеороложи мәгсәдләри вә давранышларын тести үчүн фото чәкилишләр дә дахилдир.\nХатырладаг ки, Иран Ислам Республикасы 2009-ҹу илдәҹ мөмүн мүтәхәссисләрин ихтирасы илә әлдә олунан "Омид" ("Үмид") адлы илк јерли пејкини өз јерли стансијасы васитәси илә, орбитә чыхартды. Һәмчинин Ислам Һөкүмәти "һәјат капсул" адланан һејван дашыјан пејклә илк дәфә олараг космоса ҹанлы варлыг ҝөндәрәрәк ҹанлы мүсафирини там сағлам вәзијјәтдә јенидән ҝеријә гајтара да билди.\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Мүбарәк Фәҹр Ҝүнләриндә Ислам Дүнјасында илк дәфә пејки орбитә чыхардан тәшкилат олан Иран Ислам Республикасынын Мүдафиә Назирлијинин Һавачылыг вә Космос Сәнајесинин диндар вә мөмин мүтәхәссисләри бу ҝүн өзләринин истеһсал етдикләри дөрдүнҹү пејкини “Аллаһу Әкбәр” вә “Ја Муһәммәд Рәсулуллаһ (сәлләллаһу әлејһи вә алиһ)” шүарлары илә уғурла космоса ҝөндрдиләр.\nНавигасија системи ҜПС илә тәҹһиз олунмуш "Фәҹр" Спутники, "Сафир" ракети васитәси илә, орбитә бурахылыб. Ҝүнәш енержиси илә ишләјән пејк кәшфијјат характерли ишләрин өһдәсиндән уғурла ҝәлир.\nБу пејк әввәлки ИИР истеһсалы олан "Омид", "Рәшад" вә "Навеед" пејки илә фәргләнир. Хүсуси илә, бу пејк үзәриндә орбитини дәјишдирмәк үчүн микромоторлар имканаты гојулуб.\nИран Ислам Республикасы БМТ-нин 1959-ҹу илдә тәсис етдији космик фәзадан динҹ мәгсәдләр үчүн истифадә комитәсинин 24 гуруҹу өлкәләриндән биридир.\nИслам Һөкүмәти нөвбәти дөрд илдә космоса адам ҝөндәрмәји планлашдырыр. Иран Ислам Республикасынын Космик Аҝентлијинин директору Һәмид Фазелин сөзләринә ҝөрә, тәшкилатымыз өлкәдә елмин инкишафы үчүн “јол хәритәси” чәрчивәсиндә ҹанлы пилотла космоса пејк ҝөндәрмәк миссијасы үзәриндә ишләјир.\nГејд олунан план чәрчивәсиндә бир нечә телекоммуникасија пејкләринин орбитдә јерләшдирилмәси дә нәзәрдә тутулуб.\nКечән илин Мај ајында Һәмид Фазели билдириб ки, Һиҹри Шәмси тәгвими илә илин сонунадәк јәни Исфәнд ајынын 29-да (милади тарих илә 20 Март, 2015-ҹи илдә) Иран Ислам Республикасы "Тәдбир", "Шериф" вә "Фәҹр" пејкини ҝөндәрмәк нијјәтиндәдир.\nИИР-ын космоса ҝөндәрдиjи икинҹи меjмун саламат шәкилдә ҝери гаjыдыб\nDekabr 14, 2013 - 12:00 AM\nИИР јахын ҝүнләрдә “Тлу” пејки Имам Хомејни адына космос стансјасындан ҝөјә ҝөндәрәҹәк\nИИР: Бу ил космоса үч пејк ҝөндәрәҹәјик\nИИР космоса јени пејк ҝөндәрәҹәк\nИран 2017-ҹи иләдәк ики јени пејк бурахаҹаг\nFevral 19, 2013 - 12:00 AM\nИИР-нын Јени Пејки Орбитә Бурахылды\nFevral 3, 2012 - 12:00 AM\nИрагын илк пејкини, Куфәли тәләбәләр ихтира етди\nЛиван Һизбуллаһы, Ибрани дилиндә јени Пејк шәбәкәси ачыр\nDekabr 25, 2012 - 12:00 AM\nБејнәлхалг СӘҺӘР каналы Һотбирд пејкиндән дашыныр


Q=12	C=7	SS=1	LS=3	PS=3	DC=0	LC=0	SD=0	BS=2	G0=50	G1=26	G2=11	DLID=az_RU	BODY=2 Ишмуил 12 | Онлајн Мүгәддәс Китаб | Јени дүнја тәрҹүмәси\n2 Ишмуил 12:1—31\nНатан пејғәмбәр Давуду мәзәммәт едир (1—15а)\nБадсәбанын оғлу өлүр (15б—23)\nБадсәба Сүлејманы дүнјаја ҝәтирир (24, 25)\nРаббаһ шәһәри зәбт едилир (26—31)\n12 Јеһова Натаны+ Давудун јанына ҝөндәрди. Натан Давудун јанына ҝәлиб+ белә бир әһвалат данышды: «Бир шәһәрдә ики киши вар иди. Онлардан бири варлы, о бириси касыб иди. 2 Варлы кишинин сајсыз-һесабсыз сүрүләри, нахырлары вар иди.+ 3 Касыбын исә алдығы балаҹа гузудан савајы һеч нәји јох иди.+ Киши бу гузуну бәсләјир, өз јанында бөјүдүр, оғулларындан ајырмырды. Гузуја өз тикәсиндән једиздирир, ону өз ҹамындан ичиздирир, гојнунда јатыздырырды. Гузу она доғма гызы кими иди. 4 Бир ҝүн варлы кишинин гонағы ҝәлди. Анҹаг киши гонағына јемәк һазырламаг үчүн өз сүрүсүндән, нахырындан һејван гыјмады, ҝедиб касыбын гузусуну кәсди, гонағы үчүн јемәк һазырлады».+ 5 Буну ешитҹәк Давудун кишијә гәзәби аловланды. О, Натана деди: «Јеһоваја анд олсун,+ бу киши өлүмә лајигдир! 6 Инсафсызлыг етдијинә ҝөрә гузунун әвәзини дөрд гат өдәмәлидир».+ 7 Натан Давуда деди: «Һәмин адам сәнсән! Исраилин Аллаһы Јеһова белә дејир: “Мән сәни мәсһ едиб Исраилә падшаһ гојдум.+ Сәни Талутун әлиндән гуртардым.+ 8 Сәнә ағанын евини вердим.+ Ағанын арвадларыны гојнуна салдым.+ Исраил вә Јәһуда нәсилләрини сәнә вердим.+ Бу, аз идисә, бундан артығыны едәрдим.+ 9 Нә үчүн сән Јеһованын сөзүнү тапдалајыб Онун өнүндә пис иш тутдун? Һет Урјајы гылынҹын ағзына вердин!+ Ону әмуниләрин гылынҹы илә өлдүрүб+ арвадыны өзүнә арвад етдин.+ 10 Сән ки Мәнә хор бахыб һет Урјајын арвадыны өзүнә арвад етдин, бундан сонра евиндән гылынҹ әскик олмајаҹаг”.+ 11 Јеһова белә дејир: “Өз евинин ичиндән башына бәла ҝәтирәҹәјәм.+ Ҝөзүн ҝөрә-ҝөрә арвадларыны ҝөтүрүб башгасына верәҹәјәм,+ о, ҝүнүн ҝүнорта чағы арвадларынла јатаҹаг.+ 12 Сән ҝизлиндә етдин,+ Мән исә буну ҝүнүн ҝүнорта чағы бүтүн Исраилин ҝөзү гаршысында едәҹәјәм”». 13 Давуд Натана деди: «Јеһоваја гаршы ҝүнаһ етмишәм».+ Натан Давуда ҹаваб верди: «Јеһова ҝүнаһындан кечир.+ Сән өлмәјәҹәксән.+ 14 Амма бу һәрәкәтинлә Јеһоваја гаршы бөјүк һөрмәтсизлик ҝөстәрдијин үчүн доғулан оғлун өләҹәк». 15 Натан өз евинә ҝетди. Јеһова Давудун Урјајын арвадындан доғулан ушағынын ҹанына азар салды. 16 Давуд ушаға ҝөрә Аллаһа јалвармаға башлады. Оруҹ тутду, отағына ҝириб бүтүн ҝеҹәни јердә сәрили галды.+ 17 Евинин ағсаггаллары башына топлашыб ону јердән галдырмаг истәдиләр. Анҹаг о галхмады, онларла чөрәк јемәди. 18 Једдинҹи ҝүн көрпә өлдү. Давудун хидмәтчиләри ушағын өлдүјүнү она демәјә горхдулар. Онлар дејирдиләр: «Ушаг һәлә сағ оланда ону дилә тутдуг, амма о, бизә гулаг асмады. Инди она неҹә дејәк ки, ушаг өлүб. Әлиндән бир хәта чыхар». 19 Давуд әјанларынын өз араларында пычылдашдығыны ҝөрәндә баша дүшдү ки, ушаг өлүб. Онлардан сорушду: «Ушаг өлүб?» Онлар: «Бәли», — дејә ҹаваб вердиләр. 20 Онда Давуд јердән галхды, јујунуб әтирли јағла јағланды,+ палтарларыны дәјишди вә Јеһованын евинә ҝедиб+ сәҹдә гылды. Сонра евинә гајыдыб јемәк истәди. Јемәк ҝәтирдиләр вә о једи. 21 Әјанлары дедиләр: «Сән нијә белә едирсән? Ушаг сағ оланда оруҹ тутуб ағлајырдын, өләндә исә галхыб чөрәк јејирсән». 22 О деди: «Тифил сағ оланда оруҹ тутуб+ ағлајырдым, фикирләширдим, ким билир, бәлкә, Јеһова мәнә рәһм едиб ону сағ сахлады.+ 23 Инди исә ушаг өлүб, даһа нә үчүн оруҹ тутум? Мәҝәр ону гајтара биләҹәјәм?+ О даһа мәним јаныма гајыдан дејил,+ мән онун јанына ҝедәҹәјәм».+ 24 Давуд арвады Бадсәбаны+ овундурду. Онун отағына ҝедиб онунла јахынлыг етди. Вәдәси тамам оланда гадын бир оғлан доғду. Ушағын адыны Сүлејман*+ гојдулар. Ушаг Јеһоваја чох әзиз олду.+ 25 Аллаһ Натан+ пејғәмбәри ҝөндәриб ушағын адыны Јәдидјә* гојду. Чүнки ушаг Јеһоваја чох әзиз иди. 26 Јуаб әмуниләрин+ Раббаһ шәһәринә+ гаршы вурушурду. О, падшаһ шәһәрини тутду+ 27 вә Давуда гасид ҝөндәриб деди: «Раббаһа гаршы дөјүшүб+ шәһәрин су мәнбәләрини* әлә кечирмишәм. 28 Инди галан гошунлары топла, ҝәл шәһәрә гаршы ордуҝаһ гур. Јохса шәһәри мән алаҹағам, гәләбә мәним адыма јазылаҹаг». 29 Давуд гошуну јығыб Раббаһын үстүнә ҝетди вә һүҹум едиб шәһәри алды. 30 О, Мәлкумун башындан гызыл таҹы ҝөтүрдү. Гызылын чәкиси бир талант* иди, таҹ даш-гашла бәзәдилмишди. Таҹы Давудун башына гојдулар. О һәм дә шәһәрдән чохлу гәнимәт әлә кечирди.+ 31 Шәһәрин әһалисини көчүрдү. Онлары даш кәсән мишарларла, кәсиҹи дәмир аләтләрлә, дәмир балталарла ҝөрүлән ишләрә вә кәрпиҹ һазырлама ишинә тәһким етди. О, әмуниләрин бүтүн шәһәрләриндә белә етди. Ахырда Давуд гошуну илә бирликдә Јерусәлимә гајытды.\n^ Ибраниҹә сүлһ мәнасыны верән сөзүн көкүндән әмәлә ҝәлиб.\n^ Мәнасы: Јаһын севимлиси.\n^ Һәрфән: сулар шәһәрини.\n2 Ишмуил 12


Q=11	C=10	SS=8	LS=1	PS=1	DC=0	LC=0	SD=0	BS=3	G0=43	G1=27	G2=9	DLID=az_RU	BODY=Дүрүст олмаға дәјәр? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах ган гырғыз еве ермәни естон зулу ибан ибо иврит илок инҝилис исоко испан италјан кинјаруанда кирунди кореја коса лингала малагаси малај малајалам маҹар осетин пангасинан полјак португал португал (португал) румын рус себуан сепеди серб серб (латын) сетсвана сингал словак словен суаһили тагалог таи татар тви телугу тетум (Дили) тив тсонга түрк фин фон франсыз хорват чех читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nНијә бәзиләри надүрүстдүр?\nДүрүст олмағын һансы хејри вар?\nИнсанлар дүшүнүр ки, индики дөврдә дүрүст олмаг сәрф етмир. Бәзиләри дүшүнә биләр:\n«Евдә јалан данышмасам, ҹәза алаҹағам».\n«Имтаһанда көчүрмәсәм, онда кәсиләҹәјәм».\n«Бу шеји оғурламасам, ону алмаг үчүн пул јығмалы олаҹағам».\nИнсанлар дејә биләр: «Бурада нә вар ки? Онсуз да һамы јалан данышыр».\nӘслиндә бу, белә дејил. Ҝәнҹләр дә дахил олмагла хејли адам инаныр ки, дүрүст олмаға дәјәр. Мүгәддәс Китабда дејилир: «Инсан нә әкәрсә, ону да бичәҹәк» (Галатијалылара 6:7). Башга сөзлә десәк, әмәлләримиз пис ја да јахшы нәтиҹә верир.\nҜәлин бәзиләринин јалан данышмағын уҹбатындан һансы пис нәтиҹәләр бичдикләринә бахаг.\n«Анама оғланла ҝөрүшмәјим һагда јалан данышдым. О, јалан дедијими билирди. Үчүнҹү дәфә она јалан данышанда исә артыг анамын сәбир касасы долуб-дашды. Буна ҝөрә ҹәзаландырылдым. Ја ики һәфтә телефондан истифадә едә билмәјәҹәкдим, ја да ки бир ај телевизора бахмајаҹагдым. Ондан сонра бир дә анама јалан данышмадым» (Анита).\nДүшүн. Нәјә ҝөрә Анитаја анасынын етибарыны јенидән газанмаг үчүн вахт лазым олду?\nМүгәддәс Китабда дејилир: «Буна ҝөрә дә артыг јаланы кәнара гојдуғунуз үчүн бир-биринизә һәгигәти сөјләјин» (Ефеслиләрә 4:25).\n«Валидејнләримә јалан данышдым. Фикирләшдим ки, ҹанымы гуртардым. Бир мүддәт сонра онлар мәндән нә баш вердијини јенидән сорушдулар. Данышдыгларым јалан олдуғу үчүн, тәфәррүатлар јадымда дејилди. Дүзүнү данышанда исә бу ҹүр проблемлә үзләшмирсән» (Ентони).\nДүшүн. Бу вәзијјәтә дүшмәмәк үчүн Ентони нә едә биләрди?\nМүгәддәс Китабда дејилир: «Јеһова јалан данышан дилдән икраһ едир, һагг иш саһиби исә Онун үрәјинҹәдир» (Мәсәлләр 12:22).\n«Мәним бир рәфигәм вар. О, һәмишә әһвалатлары бәзәјиб-дүзәјәрәк данышыр. Онун хәтрини чох истәдијим үчүн јалан дејиб-демәдијини јохламырам. Амма, дүзүнү десәм, она инанмаг вә етибар етмәк чох чәтиндир» (Ивон).\nДүшүн. Ивонун рәфигәсинин бу хасијјәти онун адына неҹә тәсир едир?\nМүгәддәс Китабда дејилир: «Һәр саһәдә дүрүст олмаг истәјирик» (Ибраниләрә 13:18).\nБүнөврәдәки чат бүтүн бинаја зијан вурдуғу кими, надүрүстлүк дә сәнин адына хәләл ҝәтирә биләр.\nДүрүст давранараг һансы мүсбәт нәтиҹәләри бичә биләрсиниз? Ҝәлин бәзи нүмунәләрә бахаг.\n«Габағымда ҝедән гадынын пулу јерә дүшдү. Мән ону чағырыб, пулу она вердим. О, миннәтдарлығыны билдирди вә деди ки, һәр адам буну етмәзди. Инсанлар етдијим јахшылығы гијмәтләндирәндә севинирәм» (Вивиан).\nДүшүн. Нәјә ҝөрә һәмин гадын пулу она гајтарыланда тәәҹҹүбләнди? Бунун Вивиана һансы фајдасы олду?\nМүгәддәс Китабда дејилир: «Хошбәхтдир о кәсләр ки,.. һәр заман дүрүст давраныр» (Зәбур 106:3).\n«Аиләликҹә тәмизлик ишинә бахырыг. Офисләри тәмизләјәндә һәрдән јердән гәпик тапырыг. Онлары столун үстүнә гојуруг. Ишчиләрдән бири буну ҝөрүб әсәбиләширди. О һәтта демишди: “Ахы нәјә лазымдыр?! Гәпик-гурушдур да”. Анҹаг белә десә дә, о, һәмишә бизә етибар едирди» (Ҹулиа).\nДүшүн. Ҹулиаја башга иш үчүн төвсијјә мәктубу лазым оланда сәнҹә, о мәктубда нә јазылаҹаг?\nМүгәддәс Китабда дејилир: «Вар гүввәнлә чалыш ки, Аллаһын һүзуруна Онун бәјәндији бир адам,.. алныачыг бир ишчи кими чыхасан» (2 Тимутијә 2:15).\n«Мән 64 саат ишләмишдим, анҹаг мәнә 80 саатлыг мааш верилмишди. Артыг пулу сахламаг истәјәрдим, анҹаг буну етмәдим. Бу һагда баш мүһасибә дедим. О, чох миннәтдар олду. Пулу өзүмдә сахласајдым, ширкәт һеч нә итирмәзди, амма мәним үчүн бу, оғурлуға бәрабәр иди» (Бетани).\nДүшүн. Ширкәтдән оғурламаг инсандан оғурламагдан даһа аз әһәмијјәтли сајылыр?\nМүгәддәс Китабда дејилир: «Јеһова фитнәкардан икраһ едәр, амма салеһ адамла достлуг едәр» (Мәсәлләр 3:32).\nИмтаһан заманы көчүрмәк үчүн шаҝирдләр о гәдәр планлар гурурлар ки! Бунун үчүн сәрф олунан енержинин һеч олмаса јарысыны дәрс охумаға сәрф етсәләр, онда имтаһанлардан раһат кечә биләрләр.\nӨзүмә суал верирәм: «Ҝөрәсән, һәгигәти десәм, ҹәзам нә дәрәҹәдә ағыр олаҹаг?» Сонра буну јалан данышдығым тәгдирдә нәләрин баш верәҹәји илә мүгајисә едирәм. Нәтиҹәләр барәдә дүшүнмәк мәнә надүрүстлүкдән гачмаға көмәк едир.\nИнсанлар дүшүнүр ки, ҹәза алмагданса, јалан демәк даһа сәрфәлидир. Әслиндә исә, һәгигәти сөјләјиб ҹәза алмаг јалан данышыб виҹдан әзабы чәкмәкдән мин дәфә јахшыдыр.\nОнсуз да пис олан вәзијјәтин даһа да писләшмәмәси үчүн нә етмәк лазым олдуғу һагда өјрән.\nБәзи ҝәнҹләрә диҝәрләри илә мүгајисәдә даһа чох сәрбәстлик верилир. Бунун сәбәби нәдир?\nҺамы сәһв едир, амма һамы дәрс ҝөтүрмүр.


Q=5	C=5	SS=0	LS=0	PS=0	DC=0	LC=0	SD=0	BS=1	G0=10	G1=8	G2=4	DLID=az_RU	BODY=08 Јанвар 2022\n50 јашдан сонра үрәк-дамар вә ган дөвраны проблемләри, еләҹә дә варикозу олан шәхсләр тромб әмәлә ҝәлмәјә мејилли олур. Һәкимләр тромба гаршы мүалиҹә, ган дурулдуҹу, дамар тәмизләјиҹи јаза биләр. Амма сиз тромбун севдији гидалары, јемәкләри јејиб, дијета сахламырсынызса, бу мүалиҹә бошунадыр .\nТромб јарадан гидалар:\nТромба мејилли шәхсләр бунлардан узаг дурса јахшыдыр.\n- Чох мигдарда әт, һејвани јағлар, гујруг, гызардылмыш тојуг, кабаб, һисә верилмиш әт, гурумуш әт, колбаса вә с. Хүсусән һәр ҝүн вә чох мигдарда, бир отурума јемәк елә һәмин вахт тромбу тәрпәдә биләр. Бу гидалар гараҹијәр үчүн ағырдыр. Мәһз гараҹијәр тромб әмәлә ҝәтирән вә еләҹә онлары әридән хүсуси зүлалы синтез едир.\n- Гәһвә, кофеин тәркибли ичкиләр, енерҝетик ичкиләр, шоколад – бунлар да тромб әмәлә ҝәтирир.\n- Бәдәндә, гарында газ, көп јарадан гидалар ашағы әтрафларда ган дөвраныны јавашыдыр. Она ҝөрә көп јарадан гидалар: алма, гара чөрәк, пивә, кәләм, пахлалылар аз јејин.\n- Витамин К тромб јаратмаг габилијјәтинә маликдир. Бу витамин гараҹијәрдә, испанагда, каһыда олур. Она ҝөрә бунлардан да узаг дурун.\n- Ән биринҹи дүшмән исә алкогол, спиртли ичкиләр. Бир чох киши мәһз мәҹлисдә, тојда ички ичиб, кабаб једикдән сонра тромб тыханмасы вә үрәк тутмасындан хәстәханаја чатдырылыблар. Ејни вахтда чох мигдарда алкогол гәбулу тромб әмәлә ҝәтирир.\n1438 дәфә бахылыб


Q=0	C=0	SS=0	LS=0	PS=0	DC=0	LC=0	SD=0	BS=2	G0=1	G1=1	G2=1	DLID=az_RU	BODY=АБШ Ермәнистанла әлагәләринә хүсуси өнәм верир\niyun 20, 2022 - 9:37 PM Хәбәрин коду : 1268642 Мәнбә : ABNA24 Link:\nЕрмәнистанын баш назири Никол Пашинјан ијунун 18-дә АБШ дөвләт катибинин Авропа вә Аврасија мәсәләләри үзрә көмәкчиси Карен Донфриди гәбул едиб.\nАБНА24 Хәбәр Верир , ҝөрүшдә баш назир Ермәнистан-Америка мүнасибәтләринин даим инкишаф етдијини вә ҝенишләндијини вурғулајараг билдириб ки, ханым Донфридин сәфәри икитәрәфли әлагәләрин мүзакирәси үчүн даһа бир фүрсәтдир. О әлавә едиб ки, демократијанын инкишафы Ермәнистан һөкумәтинин әсас приоритетләриндән биридир.\nКарен Донфрид исә, өз нөвбәсиндә, АБШ Администрасијасынын Ермәнистанла мүхтәлиф истигамәтләрдә гаршылыглы тәрәфдашлығын ҝенишләнмәсинә вә мөһкәмләнмәсинә дә өнәм вердијини, Ермәнистанын демократик тәсисатларынын инкишафына дәстәјин давамлы олаҹағыны билдириб.\nҜөрүшдә Ҹәнуби Гафгаз реҝионунда ҝедән просесләр, Дағлыг Гарабағ мүнагишәсинин һәлли, Ермәнистан вә Азәрбајҹан арасында делимитасија вә сәрһәд тәһлүкәсизлији комиссијасынын фәалијјәтинә дә тохунулуб.\nҜөрүшүн давамында Ермәнистанын баш назири реҝионда сабитлијин вә сүлһүн мөһкәмләндијини вурғулајараг, реҝионал сабитлији позан тәхрибат характерли бәјанатлара вә һәрәкәтләрә бејнәлхалг иҹтимаијјәтин адекват реаксија вермәсинин зәрурилијини вурғулајыб.\nПашинјан АБШ-ын АТӘТ-ин Минск групунун һәмсәдр өлкәси кими әсас ролуну гејд едиб вә Минск Групунун һәмсәдрлији чәрчивәсиндә Гарабағ мүнагишәсинин һәртәрәфли һәлли просесинә өнәм вериб.\nХатырладаг ки, Гарабағ мәсәләсинин һәллинә мүнасибәтдә Бирләшмиш Штатларын мөвгеји Ермәнистанын мөвгеји илә үст-үстә дүшүр вә рәсми Вашингтон Гарабағ мүнагишәсинин һәлл олунмадығыны, бу сәбәбдән дә узунмүддәтли һәлл јолунун тапылмасына еһтијаҹ дујулдуғуну дүшүнүр. Онлар һәмчинин Гарабаға јекун статусун верилмәсиндә исрарлыдырлар.\nТәһлиллиәрә ҝөрә, АБШ һөкумәти Минск Групунун фәалијјәтсизлији дөнәминдә сүлһ просесини Русијанын нәзартиндән чыхарыб Брүсселә тапшырмагла Азәрбајҹан Республикасыны тәләјә салмаға чалышыр.


Q=10	C=5	SS=8	LS=1	PS=1	DC=0	LC=0	SD=0	BS=6	G0=37	G1=24	G2=12	DLID=az_RU	BODY=Електрон ојунлар барәдә нәләри билмәлијәм? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) абхаз албан алман амһара африкаанс болгар гырғыз еве ермәни естон зулу ибан иврит илок инҝилис исланд испан италјан каонде качин кинјаруанда кирунди кореја коса лингала малагаси малај малајалам маҹар осетин полјак португал португал (португал) румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар тви телугу тсонга түрк фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nЕлектрон ојунлар сәнајеси АБШ-а милјардларла доллар ҝәлир ҝәтирир. Сәнҹә, АБШ-да...\nЕлектрон ојунлар ојнајанларын орта јаш һәдди нә гәдәрдир?\nЕлектрон ојунлар ән чох ојнајан кимләрдир: кишиләр, јохса гадынлар?\n55 фаиз кишиләр; 45 фаиз гадынлар\n15 фаиз кишиләр; 85 фаиз гадынлар\nЕлектрон ојунлар ојнајанларын арасында һансы груп инсанлар үстүнлүк тәшкил едир?\nЈашы 18 вә ондан јухары олан гадынлар\nЈашы 17 вә ондан ашағы олан оғланлар\nҸаваблар (2013-ҹү илин статистикасына әсасланыб)\nА. Гадынлар, демәк олар ки, ојнајанларын јарысыны — 45 фаизини тәшкил едирләр.\nА. Јашы 18 вә ондан јухары олан гадынлар ојнајанларын 31 фаизини, јашы 17 вә ондан ашағы олан оғланлар исә 19 фаизини тәшкил едир.\nСтатистика кимләрин електрон ојунлар ојнадығыны ҝөстәрсә дә, бу ојунларын хејри вә ја зијаны һагда мәлумат вермир.\nЕлектрон ојунлар барәдә ашағыда дејиләнләрдән һансыларла разысан?\n«Бу, аиләнә вә достларына даһа јахын олмағын шән үсулудур» (Ајрин).\n«Електрон ојунлар реаллыгдан гачмаға көмәк едир» (Аннетт).\n«Онлар сәнә даһа тез реаксија ҝөстәрмәји өјрәдир» (Кристофер).\n«Бу ојунлары ојнајанда адам проблемләри һәлл етмәји өјрәнир» (Еми).\n«Онлар зеһни итиләшдирир; дүшүнмә габилијјәтини ишә салыр, планлашдырмағы вә стратеҝија гурмағы өјрәдир» (Ентони).\n«Бәзи ојунлар достларла команда шәклиндә ишләмәји өјрәдир» (Томас).\n«Елә ојунлар вар ки, мәшг етмәјә вә формада галмаға көмәк едир» (Ҹејл).\nОла билсин, сән бурада дејиләнләрдән бәзиләри илә ја да һамысы илә разысан. Видеоојунларын инсанын һәм зеһни үчүн, һәм дә физики сағламлығы үчүн фајдасы ола биләр. Бәзи ојунлар вахт кечирмәк, јахуд, Аннеттин дедији кими, «реаллыгдан гачмаг» үчүн ојнанылса да, бу һеч дә һәмишә пис дејил.\n● Мүгәддәс Китабда дејилир ки, «һәр шејин өз вахты вар», бу, истираһәт вә әјләнҹәјә дә аиддир (Ваиз 3:1—4).\nЕлектрон ојунлар вахтыны чох алмыр ки?\n«Ојнамаға башладымса, әл чәкә билмирәм. Өзүмә дејирәм: “Буну да кечим даһа ојнамајаҹағам!” Лакин бир дә башымы галдырырам ки, артыг бир нечә саатдыр ки екранын габағындајам!» (Аннетт).\n«Видеоојунлар хејли вахтыны ала биләр. Саатларла ојнајандан сонра адама елә ҝәлир ки, ваҹиб бир иш ҝөрүб, беш ојун ојнајыб. Амма, әслиндә, һеч нә етмәјиб» (Серена).\nНәтиҹә. Итирдијин пулу тапмаг олур, амма вахты итирдинсә, ону гајтармаг олмур. Онда белә чыхыр ки, вахт пулдан дәјәрлидир. Буна ҝөрә имкан вермә ки, сәни сојсунлар!\n● Мүгәддәс Китабда дејилир: «Вахтынызын гәдрини билин» (Колослулара 4:5).\nЕлектрон ојунлар дүшүнҹә тәрзинә тәсир ҝөстәрир?\n«Инсанлар реал һәјатда һәбс ҹәзасы вә ја өлүм һөкмү кәсилән ҹинајәт һадисәләрини видеоојунларда һеч “оф” демәдән “төрәдирләр”» (Сет).\n«Бир чох ојунларын гајдаларына ҝөрә, һәдәфә чатмаг үчүн дүшмәнләри мәғлуб етмәк лазымдыр. Бу исә чох вахт онлары дәһшәтли шәкилдә гәтлә јетирмәк демәкдир» (Аннетт).\n«Һәрдән ојун заманы һеч өзүн дә фәргинә вармадан достларына “Өл!” вә ја “Инди сәни өлдүрәҹәјәм!” кими сөзләр дејирсән» (Натан).\nНәтиҹә. Зоракылыг, позғунлуг вә ҹадуҝәрлик кими Аллаһын нифрәт етдији әмәлләрлә долу олан ојунлар ојнама (Галатијалылара 5:19—21; Ефеслиләрә 5:10; 1 Јәһја 2:15, 16).\n● Мүгәддәс Китабда дејилир ки, Јеһова нәинки зоракылыг едәнләрә, һәтта «зоракылығы севәнләрә нифрәт едир» (Мәзмур 11:5, Јени Дүнја Тәрҹүмәси). Електрон ојун сечиминин ҝәләҹәкдә неҹә инсан олаҹағыны демәсә дә, инди неҹә инсан олдуғундан хәбәр верир.\nБунун үзәриндә фикирләш. Бир китабда дејилир: «Ҝөрүнүр, зоракы видеоојунлар ушагларын давранышына даһа чох тәсир ҝөстәрир нәинки телевизор. Чүнки телевизорда гәддар, ганичән гәһрәманлара бахырлар, ојнајаркән исә һәмин гәһрәманлар онлар өзләри олурлар. Ојун ојнајаркән биз нә исә өјрәнирик, демәли, гәддар видеоојунлар ушаглара гәддарлығы өјрәдир» («Getting to Calm»; мүгајисә ет: Јешаја 2:4).\nБир чох ҝәнҹләр електрон ојунлара таразлы јанашмағы өјрәнибләр. Ики нәфәрин нүмунәсинә нәзәр салаг.\n«Вахт вар иди, дүз ҝеҹәјарысына гәдәр отуруб ојнајырдым. Фикирләширдим: “Беш саат јатсам да, бәсимдир, гој бир аз да ојнајым!” Лакин инди електрон ојунлара ади һобби кими бахырам. Анҹаг һәр шејин һәддини билмәк лазымдыр» (Ҹозеф).\n«Ојнамағы азалдандан бәри бүтүн ишләрими чатдырырам! Хидмәтим јахшылашды, јығынҹагдакылара көмәк едирәм вә һәтта мусиги аләтиндә чалмағы өјрәндим. Сән демә, компүтер ојунларындан башга, һәјатда мараглы чох шеј вар!» (Дејвид).\n● Мүгәддәс Китабда дејилир ки, јеткин киши вә гадынлар һәр шејин һәддини билирләр (1 Тимотејә 3:2, 11). Әјләнмәк онлара зөвг версә дә, дајанмағын вахтыны билирләр вә буну етмәк үчүн ҝүҹлү ирадәјә маликдирләр (Ефеслиләрә 5:10).\nНәтиҹә. Һәддини биләндә електрон ојунлар адама зөвг верир. Амма имкан вермә ки, онлар сәнин вахтынын ағасы олсун вә ја һәјатда ән ваҹиб шејләрдән диггәтини јајындырсын. Ојунда һансыса һәдәфә чатмаг үчүн сәрф етдијин вахтыны вә ҝүҹүнү нијә дә реал һәјатда һәдәфә чатыб галиб олмаг үчүн сәрф етмәјәсән?\n«Әҝәр компүтер сәнин јатаг отағындадырса вә сән вахта мәһдудијјәт гоја билмирсәнсә, ону башга јерә гој! Өзүнә нә гәдәр десән дә ки, бу ахырынҹыдыр, хејри јохдур, ҝеҹәјарысына гәдәр ојнајаҹагсан» (Медисон).\n«“10—20 дәгигәдән сонра гуртараҹағам” сөзләринин хејри јохдур. Бәзән ојуну сөндүрүб башга ишлә мәшғул олмаг лазымдыр. Нәјә ҝөрә бејнини видеоојунлардан “тәмизләмәјәсән”? Бир нечә ҝүн компүтер ојунлары ојнама, башыны башга ишләрлә гат, мәсәлән, баскетбол ојна вә ја идманла мәшғул ол» (Корбин).\n«Әҝәр ҝеҹә саат бирә гәдәр вә ја ондан чох ојнајырсанса, демәли, ојун сәнә һаким кәсилиб вә нә вахт јатаҹағына о гәрар верир. Бу, сағламлығын үчүн зәрәрлидир вә сәһәриси ҝүн өзүнү әзҝин һисс етмәјинә дәјмәз» (Александрија).\nОјнадығым електрон ојунлар


Q=6	C=6	SS=3	LS=0	PS=0	DC=0	LC=0	SD=0	BS=0	G0=27	G1=18	G2=7	DLID=az_RU	BODY=Әбәди һәјат бәхш едән фидјә әнамы. Бәнзәрсиз һәдијјә\nҸОРДАНА верилән гајыг формалы карандашјонанда гејри-ади бир шеј јохдур. Амма бу, онун ән әзиз әшјасыдыр. Ҹордан хатырлајыр: «Аилә достумуз Рассел бу һәдијјәни мәнә верәндә балаҹа идим». Амма Рассел өләндә Ҹордан билмишди ки, аиләсинин ән чәтин анларында Рассел онлара дајаг олуб, онлар үчүн чох шеј едиб. Ҹордан дејир: «Рассел һаггында бүтүн бунлары биләндән сонра онун вердији һәдијјә мәним үчүн даһа әзиз олду».\nБу әһвалатдан ҝөрдүјүмүз кими, һансыса һәдијјә киминсә үчүн һеч бир мәна дашымадығы һалда, башгасы үчүн чох әзиз ола биләр. Мүгәддәс Китабда бәнзәри олмајан бир һәдијјә һагда данышылыр. Орада јазылыб: «Аллаһ дүнјаны о гәдәр севир ки,.. [Иса Мәсиһи] онун уғрунда фәда етди. Буну она ҝөрә етди ки, она иман едәнләр мәһв олмасын, онларын әбәди һәјаты олсун» (Јәһја 3:16).\nӘбәди һәјат! Инсана әбәди јашамаг имканы верән һәдијјәдән даһа дәјәрли нә ола биләр? Бәзи инсанлар бу һәдијјәнин дәјәрини дәрк етмәдији һалда, Аллаһы ахтаран инсанлар онун нә гәдәр гијмәтли олдуғуну јахшы билирләр (Зәбур 49:8; 1 Бутрус 1:18, 19). Бәс нәјә ҝөрә Аллаһ Иса Мәсиһи инсанларын уғрунда гурбан верди?\nМүгәддәс Китаб бу суала белә ҹаваб верир: «Ҝүнаһ бир адам васитәсилә, өлүм дә ҝүнаһ васитәсилә дүнјаја ҝирди. Беләҹә, өлүм бүтүн адамлара кечди» (Ромалылара 5:12). Илк инсан олан Адәм билә-билә ҝүнаһ ишләди, ҝүнаһынын ҹәзасы исә өлүм олду. Адәмин васитәси илә өлүм онун бүтүн нәслинә, јәни бүтүн бәшәријјәтә кечди.\n«Ҝүнаһын өдәдији һагг өлүмдүр, Аллаһын вердији әнам исә Ағамыз Мәсиһ Иса сајәсиндә әбәди һәјатдыр» (Ромалылара 6:23). Бәшәријјәти өлүмдән хилас етмәк үчүн Аллаһ Иса Мәсиһи јер үзүнә ҝөндәрди ки, о һамынын уғрунда өз камил бәдәнини гурбан версин. Онун бу гурбанлығы «фидјә» адланыр. Бу фидјәјә иман едән һәр кәс әбәди һәјат алаҹаг (Ромалылара 3:24).\nБу барәдә Мүгәддәс Китабда дејилир: «Бу фүсункар әнам үчүн Аллаһа шүкүрләр олсун!» (2 Коринфлиләрә 9:15). Бәли, фидјә олдугҹа фүсункардыр, ону сөзлә ифадә етмәк белә мүмкүн дејил. Бәс нә үчүн фидјә Аллаһын бизә вердији әнамлар арасында хүсусилә өнәмлидир? Ону фәргли едән нәдир? * Аллаһын бу әнамына ҝөрә неҹә шүкүр едә биләрик? Мүгәддәс Китабын бу суаллара вердији ҹавабы нөвбәти ики мәгаләдән охуја биләрсиниз.\n^ абз. 8 Иса Мәсиһ өз ҹаныны уғрумузда фәда етди (1 Јәһја 3:16). Амма фидјәни Аллаһ тәгдим едиб. Буна ҝөрә дә нөвбәти мәгаләләрдә әсас диггәт Аллаһа јөнәлдилиб.


Q=6	C=4	SS=2	LS=1	PS=1	DC=2	LC=0	SD=0	BS=3	G0=117	G1=90	G2=42	DLID=az_RU	BODY=Ахырзаманда өзүнүзү пис достлугдан ҝөзләјин | Тәлим\nLIFE STORY «Адалар шадлансын»\nЈеһованын сарсылмаз мәһәббәти барәдә дүшүнҹәләрә далын\nЈени дүнјаја һазырлашаг\nАхырзаманда өзүнүзү пис достлугдан ҝөзләјин\nМөмин гадын Јуһәннә\nFROM OUR ARCHIVES «Јеһова сизи Франсаја һәгигәти өјрәнмәјә ҝәтириб»\nҜөзәтчи гүлләси (тәлим нәшри) | август 2015\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Литва Маврики креолу Македонија Мексика жест дили Непал Нидерланд Норвеч Перу жест дили Сејшел креолу Тувалу Увеа Украјна Фиҹи Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (тоба) бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кисси кичуа (Имбабура) кореја крио ламба латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Пис достлар јахшы әхлагы позур» (1 КОР. 15:33).\nНӘҒМӘ: 73, 119\nПис мүһит исраиллиләри нәјә сүрүкләмишди?\nНәјә ҝөрә Јеһованын хидмәтчиләри јалныз Ағанын јолунда оланла аилә гурмалыдырлар?\nБиз кимләрлә отуруб-дурмалыјыг?\n1. Биз һансы дөврдә јашајырыг?\nЈАШАДЫҒЫМЫЗ зәманә чох пис зәманәдир. Мүгәддәс Китаб 1914-ҹү илдән башлајан бу дөврү «ахырзаман» адландырыр. 1914-ҹү илә кими дүнја белә чәтинликләрлә үзләшмәмишди. Буна ҝөрә дә Мүгәддәс Китабда ахырзаманын «сон дәрәҹә чәтин бир вахт» олдуғу дејилир (2 Тим. 3:1—5). Үстәлик, дүнјанын вәзијјәти ҝетдикҹә лап писләшәҹәк, чүнки Мүгәддәс Китабда пејғәмбәрлик олунмушду ки, «пис адамлар вә фырылдагчылар... ҝет-ҝедә даһа бетәр ишләр ҝөрәҹәкләр» (2 Тим. 3:13).\n2. Бу ҝүн инсанлар неҹә әјләнирләр? (Мәгаләнин әввәлиндәки шәклә бахын.)\n2 Бир чох инсанларын әјләнҹә мәгсәдилә бахдыглары шејләр, етдикләри һәрәкәтләр Аллаһа гәтијјән мәгбул дејил. Белә ки, бу әјләнҹәләр өзүндә зоракылығы, әхлагсызлығы, ҹиндарлығы вә Аллаһын бәјәнмәдији диҝәр ишләри әкс етдирир. Мисал үчүн, Интернетдә, телевизија програмларында, филмләрдә, романларда, журналларда чох вахт зоракылыг вә әхлагсызлыг јахшы бир шеј кими гәләмә верилир. Бир вахтлар пис сајылан һәрәкәтләр бәзи өлкәләрдә һәтта гануниләшдирилиб. Анҹаг бу, о демәк дејил ки, Аллаһ да һәмин һәрәкәтләри бәјәнир. (Ромалылара 1:28—32 ајәләрини охујун.)\n3. Аллаһын јолу илә ҝедән инсанлара бу дүнјада неҹә бахырлар?\n3 Биринҹи әсрдә Исанын давамчылары натәмиз әјләнҹәләрдән узаг дурурдулар. Һәм буна ҝөрә, һәм дә Аллаһа мәгбул һәјат сүрдүкләринә ҝөрә онлары шәрләјир, тәгиб едирдиләр. Һәвари Бутрус јазмышды: «Онлар мәәттәл галырлар, ахы сиз [мәсиһиләр] артыг онларла бирликдә һәмин позғунлуг ҝирдабына гачмырсыныз. Буна ҝөрә дә барәниздә пис данышырлар» (1 Бут. 4:4). Бу ҝүн дә Аллаһын јолу илә ҝедән инсанлара «алагарға» кими бахырлар. Бундан башга, «Мәсиһ Исанын шаҝирди кими мөмин һәјат сүрмәк истәјәнләрин һамысы» тәгиб олунур (2 Тим. 3:12).\n«ПИС ДОСТЛАР ЈАХШЫ ӘХЛАГЫ ПОЗУР»\n4. Биз бу дүнјаја гаршы һансы мөвгеји тутмалыјыг?\n4 Әҝәр биз Аллаһы разы салмаг истәјириксә, дүнјаны вә онун ишләрини севмәмәлијик. (1 Јәһја 2:15, 16 ајәләрини охујун.) Дин, сијасәт, коммерсија, еләҹә дә информасија каналлары «бу дөврүн аллаһы» Шејтанын әлиндәдир (2 Кор. 4:4; 1 Јәһ. 5:19). Биз бу дүнјанын тәсири алтына дүшмәк истәмирик, она ҝөрә дә киминлә отуруб-дурдуғумуза фикир вермәлијик. Аллаһын Кәламында данылмаз бир һәгигәт јазылыб: «Алданмајын! Пис достлар јахшы әхлагы позур» (1 Кор. 15:33).\n5, 6. Кимләрлә отуруб-дурмамалыјыг вә нәјә ҝөрә?\n5 Әхлагымыз позулмасын дејә, биз әјри јолун јолчулары илә отуруб-дурмамалыјыг. Бу, јалныз иманымыза шәрик олмајан инсанлара јох, һәмчинин дилдә Јеһоваја ибадәт едән, әмәлдә исә Онун ганунларыны позан мәсиһиләрә дә аиддир. Әҝәр белә мәсиһиләр ҝүнаһ едәр, амма төвбә етмәзсә, биз онларла үнсијјәт етмирик (Ром. 16:17, 18).\n6 Аллаһын ганунларына итаәт етмәјән инсанларла отуруб-дурсаг, онлары разы салмаг үчүн әввәл-ахыр биз дә онлар кими давранаҹағыг. Мәсәлән, әхлагсыз инсанла достлуг етсәк, биз дә әхлагсызлыға јол верә биләрик. Бәзи мәсиһиләрлә бу баш вериб. Онлардан бәзиләри төвбә етмәдикләри үчүн јығынҹагдан кәнар едилибләр (1 Кор. 5:11—13). Нә гәдәр ки, төвбә етмәјибләр, һәвари Бутрусун сөзләрини онлара шамил етмәк олар. (2 Бутрус 2:20—22 ајәләрини охујун.)\n7. Бизим јахын достларымыз кимләр олмалыдыр?\n7 Дүздүр, биз Аллаһын ганунларыны позан инсанларла јахшы мүнасибәт сахлајырыг, амма онларла достлуг етмирик. Буна ҝөрә дә субај мәсиһинин Аллаһа һәср олунмајан, Она садиг галмајан вә Онун әхлаг нормаларына дәјәр вермәјән шәхслә ҝөрүшмәси дүзҝүн олмазды. Јеһованын ганунлары илә јашамајан инсанларын јанында һөрмәтли олмагданса, мәсиһи нөгсансызлығыны горумаг даһа ваҹибдир. Бизим јахын достларымыз Аллаһын ирадәсини јеринә јетирән инсанлар олмалыдыр. Иса Мәсиһ демишди: «Аллаһын ирадәсини јеринә јетирән мәним гардашым, баҹым вә анамдыр» (Марк 3:35).\n8. Пис мүһит исраиллиләри нәјә сүрүкләмишди?\n8 Пис достлуғун ахыры һәмишә пис гуртарыр. Исраиллиләр буну өз аҹы тәҹрүбәләриндән ҝөрмүшдүләр. Јеһова онлары Мисир әсарәтиндән азад едиб Вәд олунмуш дијара ҝәтирәндә оранын сакинләри илә бағлы онлара демишди: «Бу халгларын аллаһларына сәҹдә гылмајын, ујуб онлара ибадәт етмәјин. Һәмин халгларын әмәлләрини тәкрарламајын. Әксинә, бүт-аллаһларыны сындырыб дағыдын, дик дашларыны парча-парча един. Сиз Аллаһыныз Јеһоваја ибадәт етмәлисиниз» (Чых. 23:24, 25). Амма исраиллиләрин әксәријјәти Јеһованын әмрләринә әмәл етмәдиләр (Зәб. 106:35—39). Онлар Аллаһа хәјанәт етдиләр. Одур ки, Иса Мәсиһ јер үзүндә јашајанда онлара демишди: «Буна ҝөрә дә Аллаһ бу мәбәди тәрк едәҹәк» (Мәт. 23:38). Јеһова исраиллиләри рәдд етди, јени јаранмыш мәсиһи јығынҹағыны Өзүнә халг сечди (Һәв. 2:1—4).\nӘГЛИНИЗИ НӘ ИЛӘ ГИДАЛАНДЫРЫРСЫНЫЗ?\n9. Нәјә ҝөрә бу дүнјанын медиа вә әјләнҹә сәнајеси тәһлүкәлидир?\n9 Бу дүнјанын медиа вә әјләнҹә сәнајесинин истеһсал етдији шејләрин чоху мәсиһиләрин руһанилији үчүн тәһлүкәдир. Бу кими материаллар инсанда Јеһоваја вә Онун вәдләринә иман һасил етмир. Әксинә, Шејтанын шәр дүнјасындакы аб-һаваны, бу дүнјаја мәхсус мәгсәдләри әкс етдирир. Буна ҝөрә дә биз сон дәрәҹә еһтијатлы олмалыјыг, охумаға, бахмаға, гулаг асмаға елә шејләр сечмәлијик ки, биздә дүнјаја хас истәкләр ојанмасын (Тит. 2:12).\n10. Зәрәрли медиа вә әјләнҹә сәнајеси илә нә баш верәҹәк?\n10 Тезликлә зәрәрли медиа вә әјләнҹә сәнајеси мөвҹуд олмајаҹаг, Шејтанын дүнјасы илә бирликдә мәһв олаҹаг. Аллаһын Кәламында дејилир: «Дүнја өз истәкләри илә бәрабәр кечиб ҝедир, Аллаһын истәјини јеринә јетирән исә әбәди јашајыр» (1 Јәһ. 2:17). Мәзмурчу да демишди: «Писләрин көкү кәсиләҹәк, Јеһоваја ҝүвәнәнләр исә јер үзүнә саһиб олаҹаг. Һәлимләр јер үзүнә саһиб олаҹаг, әмин-аманлығын боллуғундан һәзз алаҹаглар». Бәс бу нә гәдәр сүрәҹәк? Елә мәзмурчунун өз дили илә десәк, «салеһләр јерә саһиб олаҹаг, орада әбәди јашајаҹаглар» (Зәб. 37:9, 11, 29).\n11. Аллаһ Өз халгыны руһани гида илә неҹә тәмин едир?\n11 Бу дүнјада медианын истеһсал етдији шејләрдән фәргли олараг, Јеһованын тәшкилатынын дәрҹ етдији нәшрләр бизә әбәди јашамағымыз үчүн дүзҝүн һәјат сүрмәји өјрәдир. Јеһова Аллаһа дуа едәркән Иса Мәсиһ демишди: «Әбәди һәјат одур ки, Сәни, тәк ҝерчәк Аллаһы вә ҝөндәрдијин Иса Мәсиһи танысынлар» (Јәһ. 17:3). Сәмави Атамыз Өз тәшкилаты васитәсилә бизә бол руһани гида верир. Биз неҹә дә хошбәхтик ки, журналлар, брошүрләр, китаблар, видеолар, веб-сәһифәләр тимсалында олан бу руһани гида бизә Аллаһа ибадәт етмәјә көмәк едир. Һәмчинин Аллаһын тәшкилаты бүтүн дүнјада 110 000-дән чох јығынҹаг тәшкил едиб вә мүнтәзәм олараг бу јығынҹагларын ҝөрүшләри кечирилир. Һәмин ҝөрүшләрдә вә бөјүк топлантыларда биз Мүгәддәс Китаба әсасланан вә Аллаһа, Онун вәдләринә иманымызы мөһкәмләндирән мөвзулары арашдырырыг (Ибр. 10:24, 25).\n«АҒАНЫН ЈОЛУНДА» ОЛАНЛА АИЛӘ ГУРУН\n12. «Ағанын јолунда» олан адам дејилдикдә ким нәзәрдә тутулур?\n12 Аилә гурмаг истәјән субај мәсиһиләр киминлә отуруб-дурдугларына хүсусилә диггәт јетирмәлидирләр. Аллаһын Кәламында дејилир: «Имансызларла ејни бојундуруға ҝирмәјин. Ахы салеһликлә ганунсузлуг арасында нә әлагә ола биләр? Јахуд нурла зүлмәт арасында нә ортаглыг ола биләр?» (2 Кор. 6:14). Аилә гурмаг истәјән мәсиһиләрә Мүгәддәс Китабда мәсләһәт ҝөрүлүр ки, онлар јалныз «Ағанын јолунда» олан, јәни өзүнү Јеһоваја һәср едиб вәфтиз олунан вә Мүгәддәс Китаб тәләбләринә ујғун јашајан инсанла аилә гурсунлар (1 Кор. 7:39). Һәмиманлысы илә аилә гуран мәсиһи Јеһоваја һәср олунмуш вә иман јолунда она дајаг олаҹаг һәмдәм газаныр.\n13. Јеһова никаһла бағлы исраиллиләрә нә әмр етмишди?\n13 Јеһова хидмәтчиләри үчүн нәјин јахшы олдуғуну билир. «Ағанын јолунда» олан адамла аилә гурмаг әмри јени бир шеј дејил. Ҝөрүн О, Муса пејғәмбәр васитәсилә бирмәналы шәкилдә исраиллиләрә нә демишди. Јеһоваја ибадәт етмәјән әтраф халгларла бағлы О, исраиллиләрә әмр етмишди: «О халгларла гоһум олмајын, нә онлара гыз верин, нә онлардан гыз алын. Чүнки онлар өвладларынызы Мәним јолумдан дөндәриб башга аллаһлара гуллуг етмәјә сөвг едәҹәкләр. Онда Јеһованын сизә гәзәби күкрәјәҹәк вә О, сизи тез бир заманда мәһв едәҹәк» (Ган. 7:3, 4).\n14, 15. Сүлејманын Јеһованын әмрини гулагардына вурмасынын нәтиҹәси нә олду?\n14 Давуд падшаһын оғлу Сүлејман һакимијјәтинин илкин чағларында Аллаһдан һикмәт диләмишди. Аллаһ да ону бөјүк һикмәт саһиби етмишди. Беләҹә, Сүлејман падшаһ чичәкләнән өлкәнин һикмәтли падшаһы кими һәр јанда танынырды. Сүлејман падшаһы ҝөрмәјә ҝәлән Сәба мәликәси демишди: «Ҝәлиб өз ҝөзләримлә ҝөрмәјинҹә инанмағым ҝәлмирди. Сән демә, мәнә ҝөрдүкләримин һеч јарысыны да данышмајыблар. Сән ешитдијимдән гат-гат һикмәтли, зәнҝин имишсән!» (1 Пад. 10:7). Амма тәәссүфләр олсун ки, Сүлејман чох пис нүмунә гојду. Онун нүмунәсиндән ҝөрмәк олар ки, иманда олмајан кәслә аилә гурмамаг әмрини гулагардына вурмағын ахыры неҹә гуртарыр (Ваиз 4:13).\n15 Аллаһын она етдији јахшылыглара бахмајараг, Сүлејман әтраф халглардан олан, Јеһоваја ибадәт етмәјән гадынларла аилә гурмамаг әмринә итаәт етмәди. О, јаделли гадынлара көнүл верди. Ахырда онун 700 арвады, 300 ҹаријәси вар иди. Бунун нәтиҹәси чох пис олду. Гоҹа вахтында бүтпәрәст арвадлары «Сүлејманын үрәјини башга аллаһлара тәрәф дөндәрдиләр... О, Јеһованын бәјәнмәдији пис ишләр ҝөрдү» (1 Пад. 11:1—6). Пис мүһит Сүлејманын һикмәтини пуч етди вә ону һәгиги ибадәтдән дөндәрди. Јеһоваја ибадәт етмәјән кәслә аилә гурмаг истәјән мәсиһиләр ондан өзләринә ибрәт ҝөтүрмәлидирләр!\n16. Һәјат јолдашы иманына шәрик олмајан кәсләрә Мүгәддәс Китаб нә мәсләһәт ҝөрүр?\n16 Амма елә диндашларымыз да вар ки, һәгигәтә ҝәләндә артыг аиләли олублар вә һәјат јолдашлары онларын иманына шәрик дејил. Бәс белә олан һалда нә етмәли? Мүгәддәс Китабда дејилир: «Сиз дә, еј гадынлар, әрләринизә табе олун ки, Аллаһын сөзүнә итаәт етмәјән әрләриниз... давранышынызла сөзсүз фәтһ едилсинләр» (1 Бут. 3:1, 2). Бу сөзләр мәсиһи гадынлара үнванланса да, онлары мәсиһи кишиләрә дә аид етмәк олар. Мүгәддәс Китаб ајдын шәкилдә дејир: јахшы һәјат јолдашы олун вә Мүгәддәс Китабда никаһла бағлы дејиләнләрә ујғун јашајын. Бәлкә дә һәјат јолдашыныз сиздәки дәјишиклији ҝөрүб һәгигәти гәбул едәҹәк. Белә һаллар аз олмајыб.\nЈЕҺОВАНЫ СЕВӘНЛӘРЛӘ ДОСТ ОЛУН\n17, 18. Нуһ вә биринҹи әсрдәки мәсиһиләр нәјин сајәсиндә фәлакәтдән гуртулмушдулар?\n17 Пис достлуг јахшы әхлагы поздуғу һалда, јахшы достлар инсана јахшы кејфијјәтләр ашылајыр. Ҝөтүрәк Нуһ пејғәмбәри. О, шәр дүнјада јашаса да, әтрафындакы инсанларла достлуг етмирди. Һәмин вахт јер үзүндә инсанлар тамам позулмушду, үрәкләриндәки фикирләр вә нијјәтләр анҹаг пислијә мејилли иди (Јар. 6:5). Елә буна ҝөрә дә Аллаһ дашгын ҝөндәриб һәмин пис дүнјаны мәһв етмәк гәрарына ҝәлмишди. Лакин «Нуһ салеһ инсан иди. Зәманәсинин адамларындан фәргли олараг, о, ејибсиз адам иди. Нуһ Аллаһын јолу илә ҝедирди» (Јар. 6:7—9).\n18 Сөзсүз ки, Нуһ аллаһсыз инсанларла отуруб-дурмурду. О, аиләсинин үзвләри илә бирликдә Аллаһын бујурдуғу кими, ҝәми тикирди. О, һәм дә «салеһлик ҹарчысы» иди (2 Бут. 2:5). Нуһ, үстәлик, аиләси илә дә вахт кечирирди. Беләликлә, онун башы бүтүнлүклә Аллаһа мәгбул олан ишләрә гарышмышды. Бунун сајәсиндә, Нуһ аилә үзвләри илә бирликдә Дашгындан хилас олду. Биз онлара миннәтдар олмалыјыг, чүнки һамымыз Јеһоваја сәдагәтлә хидмәт едән Нуһун, арвадынын, оғулларынын вә ҝәлинләринин нәслијик. Биринҹи әсрдә јашајан садиг вә итаәткар мәсиһиләр дә аллаһсыз инсанлардан узаг дурурдулар. Беләликлә, ерамызын 70-ҹи илиндә Јерусәлим дармадағын едиләндә онлар сағ галмышдылар (Лука 21:20—22).\nДиндашларымызла үнсијјәт едәндә биз јени дүнјадакы һәјаты дадырыг (19-ҹу абзаса бахын)\n19. Аллаһын рәғбәтини газанмаг үчүн биз нә етмәлијик?\n19 Јеһованын хидмәтчиләри олан бизләр Нуһдан, онун аиләсиндән вә биринҹи әсрдәки итаәткар мәсиһиләрдән нүмунә ҝөтүрәрәк бу шәр дүнјаја гарышмамалыјыг. Бизим милјонларла садиг баҹы-гардашларымыз вар. Биз онлардан өзүмүзә дост сечмәлијик. Аллаһын вердији һикмәтлә јашајан достлар бу чәтин зәманәдә бизә иман јолунда дәјанәтли олмаға көмәк едәҹәк (1 Кор. 16:13; Мәс. 13:20). Бизи ҝөзләјән ҝөзәл ҝәләҹәк барәдә бир дүшүнүн. Инди өзүмүзү пис достлугдан ҝөзләсәк, бу шәр дүнјанын сүрәтлә јахынлашан сонундан сағ чыхыб Јеһованын вәд етдији јени дүнјада јашајаҹағыг.\nҜӨЗӘТЧИ ГҮЛЛӘСИ (ТӘЛИМ НӘШРИ) август 2015


Q=0	C=0	SS=0	LS=0	PS=0	DC=0	LC=0	SD=0	BS=1	G0=11	G1=11	G2=5	DLID=az_RU	BODY=Nur-az.com - ӘХЛАГ\n14 Ауғустос 2017\nНәфсини тәрбијә едән инсан мәләкдән үстүн...\nИслам тәлими үч һиссәдән ибарәтдир вә онун икинҹи һиссәси әхлагдыр. Әхлаг нәфсин тәрбијәси илә мәшғул олан олдугҹа әһәмијјәтли бир елмдир. Дини мәнбәләрә истинадән мәләкләр јалныз әглә, һејванлар исә јалныз нәфсә малик олдуғу һалда, инсан һәм әглә, һәм дә нәфсә саһибдир. Нәфсини тәрбијә едән инсан мәләкдән үстүн, нәфсини өзбашына бурахан инсан исә һејвандан алчагдыр. Динин әсасларына инаныб һөкмләринә әмәл едән инсан нәфсини тәрбијә едиб өзүнү ҝөзәл әхлага чатдырмазса, хошаҝәлмәз агибәтлә үзләшәр. Гурани-Кәримин үч ајәсиндә «тәрбијә» сөзү «тәлим» сөзүндән әввәл ишләдилиб. («Бәгәрә» сурәси, ајә 151; «Али-Имран» сурәси, ајә 164, «Ҹумуә» сурәси, ајә 2.)\nИслам Пејғәмбәри (с) бујурур: «Сизә әхлаги дәјәрләри төвсијә едирәм». Имам Садиг (ә) бујурур: «Аллаһ-тәала Пејғәмбәрләри инсанларын әхлагынын тәрбијәси үчүн ҝөндәрмишдир». Һәзрәт Әли (ә) бујурур: «Әхлаги дәјәрләр сәадәт јолудур».\nİмам Сәҹҹад (ә) белә дуа едир: «Пәрвәрдиҝара, даим пислијә чағыран нәфсдән сәнә шикајәт едирәм».\nБәли, инсанын ики «мән»и вар: һејвани вә инсани. «Һејвани мән»ә итаәт едән инсанын истәји јемәк-ичмәк, шәһвәт, ҝејим, ев-ешик, ҹаһ-ҹәлалдыр. «Инсани мән» исә әгли дүшүнҹәјә, ҝөрдүкләриндән нәтиҹә чыхарыб илаһи ҝөстәришләрә итаәт етмәјә, әхлагыны зинәтләндирмәјә чағырыр. «Нәҹм» сурәсинин 39-ҹу ајәсиндә бујурулур: «Инсан үчүн чалышганлығындан башга бир шеј јохдур».


Q=16	C=2	SS=2	LS=11	PS=2	DC=0	LC=0	SD=0	BS=4	G0=22	G1=14	G2=6	DLID=az_RU	BODY=Бүтүн аиләнизлә Јеһоваја ибадәт един | Хошбәхт аиләм\nБӨЛМӘ 1 Аиләнизин хошбәхтлији үчүн Аллаһын Кәламына мүраҹиәт един\nБӨЛМӘ 2 Бир-биринизә садиг галын\nБӨЛМӘ 3 Проблемләри неҹә һәлл етмәли?\nБӨЛМӘ 4 Пул мәсәләсини неҹә һәлл етмәли?\nБӨЛМӘ 5 Гоһумларла неҹә јола ҝетмәли?\nБӨЛМӘ 6 Ушагларын дүнјаја ҝәлиши илә аилә һәјатынын дәјишмәси\nБӨЛМӘ 7 Ушаға неҹә тәлим-тәрбијә вермәли?\nБӨЛМӘ 8 Фаҹиә баш верәндә\nБӨЛМӘ 9 Бүтүн аиләнизлә Јеһоваја ибадәт един\nДИЛИ: Aзәрбајҹан (кирил әлифбасы) Јава дили Јапонија жест дили Јени Зеландија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Бали Белиз креолу Боливија жест дили Валенсија Венесуела жест дили Вјетнам Галисија дили Гана жест дили Гватемала жест дили Гвинеа-Биссау креолу Гренландија Данимарка Дусун Еквадор жест дили Зимбабве жест дили Индонезија Индонезија жест дили Исвеч Исвеч жест дили Италија жест дили Камбоҹа Кирибати Кисии Колумбија жест дили Конго Кореја жест дили Куба жест дили Литва Маврики креолу Мадагаскар жест дили Македонија Малави жест дили Малта Маҹарыстан жест дили Мексика жест дили Мјанма Непал Ниас Нидерланд Ниуе Норвеч Панама жест дили Парагвај жест дили Пенсилванија-алман Полша жест дили Португалија жест дили Раратонга Рејунјон креолу Самоа Санҝир Сејшел креолу Словакија жест дили Соломон Адалары пиҹини Сомали Таити Тонга Тува Тувалу Увеа Уелс Украјна Фарер Финландија жест дили Фиҹи Франса жест дили Хмонг (ағ) Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили абуи адангме албан алман алур амһара аракуан ассам аукан африкаанс ачоли ашағы алман ајмара аҹие аһанта бамана баса (Камерун) баса (Либерија) баск батак (каро) батак (сималунгун) батак (тоба) бауле башгырд бенгал биак бикол бислама болгар булу варај везо венда волајта га газах ган гарачы (Македонија) гарачы дили (Болгарыстан) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гуарани гуарани (боливија) гуахиро гуна гуҹарат гырғыз дамара дајак (нгаҹу) дигорон дреһу дуала дхолуо еве едо ембера (катио) ермәни есан естон ефик занде зулу ибан ибанаг ибинда ибо иврит илок инҝилис ирланд исланд исоко испан италјан кабил какчикел кана каннада каонде карен (сго) каталан кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинанде кинјаруанда кипенде кирунди кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Тена) кичуа (Чимборасо) кореја коса кпелле крио куангали куанјама кјангонде күрд курманҹи (Гафгаз) күрд курманҹи (кирил) күрд сорани ламба латыш ленҹе лингала лози ломве луганда лугбара лунда мазахуа макуа малагаси малај малајалам мам мамбве-лунгу мандјак манинка (шәрги) маратһ масатек (Хуаутла) мајја маҹар мбукушу мегрел менде меру мизо михе миштек (Уахуапан) миштек (Ҝерреро) монгол море моту навахо нага-куки-чин (тиддим) намбја науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндау ндебеле ндебеле (Зимбабве) ндонга ненгоне нзема нјунгве олу конзо оромо осетин отоми (Мескитал вадиси) паес пангасинан папјаменто (Аруба) папјаменто (Күрасао) пиҹин (Камерун) полјак португал пулар пәнҹаб пәнҹаб (шаһмуһи) румын рунјанкоре рус рус жест дили руторо санго сапотек (Истм) сапотек (Лачигуири) сарамаккан сарнами свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда сусу тагалог таи тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тлапанек ток-писин тораҹа тотонак тохолабал тсва тсонга тумбука түрк түркмән түркмән (кирил) удмурт уичи урду урһобо ујғур (кирил) фарс фин фон франсыз фрафра харачии (харакуу) хорват хуастек (Сан-Луис-Потоси) чавакано чангана (Зимбабве) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чопи чуабо чуваш шона шуара јао јапон јоруба јунан ҝерзе ҝитонга ҝүрҹү ҹола Һаити креолу Һиндистан жест дили һауса һереро һилигајнон һинд һири-моту әрәб әрәб (Тунис) өзбәк\nБүтүн аиләнизлә Јеһоваја ибадәт един\n«Ҝөјү, јери... јарадана тәзим един» (Вәһј 14:7).\nБу брошүрадан өјрәндијиниз кими, Мүгәддәс Китабда сизә вә аиләнизә фајдасы дәјәҹәк чохлу принсипләр вар. Јеһова сизин хошбәхт олмағынызы истәјир. Онун Кәламында вәд олунур ки, Она ибадәти һәјатынызда биринҹи јерә гојсаныз, еһтијаҹ дујдуғунуз һәр шеј сизә вериләҹәк (Мәтта 6:33). Аллаһ чох истәјир ки, сиз Онун досту оласыныз. Һәр фүрсәтдән истифадә едәрәк Аллаһла достлуғунузу мөһкәмләндирин. Аллаһла дост олмаг инсан үчүн бөјүк шәрәфдир (Мәтта 22:37, 38).\n1 ЈЕҺОВА ИЛӘ МҮНАСИБӘТЛӘРИНИЗИ МӨҺКӘМЛӘНДИРИН\nМҮГӘДДӘС КИТАБ ДЕЈИР: «Јеһова белә дејир: “Мән сизә Ата олаҹағам, сиз исә Мәним оғулларым вә гызларым олаҹагсыныз”» (2 Коринфлиләрә 6:18). Аллаһ сизин Онунла јахын дост олмағынызы истәјир. Буну етмәјин ваҹиб үсулларындан бири дуадыр. Јеһова сизи сәсләјир: «Һәмишә дуа един» (1 Салоникилиләрә 5:17). О, сизин нараһатчылыгларыныза вә мәһрәм фикирләринизә гулаг асмаға һәмишә һазырдыр (Филиппилиләрә 4:6). Аилә үзвләринизлә бирҝә дуа едәндә онлар Аллаһын сизин үчүн нә дәрәҹәдә реал олдуғуну ҝөрәҹәкләр.\nАллаһла сөһбәт етмәклә јанашы, Она гулаг асмаг да лазымдыр. Аллаһа Мүгәддәс Китабы вә она әсасланан нәшрләри арашдырмагла гулаг асмаг мүмкүндүр (Зәбур 1:1, 2). Өјрәндикләриниз үзәриндә дәриндән дүшүнүн (Зәбур 77:11, 12). Аллаһа гулаг асмаг үчүн һәмчинин мүнтәзәм олараг мәсиһчи ҝөрүшләриндә иштирак етмәк олдугҹа ваҹибдир (Зәбур 122:1—4).\nЈеһова Аллаһла мүнасибәтләри мөһкәмләндирмәјин диҝәр јолу исә Онун һаггында башгаларына данышмагдыр. Аллаһ һаггында инсанлара нә гәдәр чох данышсаныз, бир о гәдәр Она јахын олаҹагсыныз (Мәтта 28:19, 20).\nҺәр ҝүн Мүгәддәс Китабы охумаг вә дуа етмәк үчүн вахт ајырын\nАиләликҹә истираһәт вә әјләнҹәјә јох, руһани ишләрә үстүнлүк верин\n2 АИЛӘВИ ИБАДӘТ КЕЧИРИН\nМҮГӘДДӘС КИТАБ ДЕЈИР: «Аллаһа јахынлашын, О да сизә јахынлашаҹаг» (Јагуб 4:8). Аиләви ибадәт кечирмәк үчүн ҹәдвәл тутун вә она әсасән давранын (Јарадылыш 18:19). Анҹаг бу һәлә сон дејил. Аллаһы ҝүндәлик һәјатымызда да унутмамалыјыг. Әҝәр «евдә отуранда, јол ҝедәндә, јатанда, дуранда онлардан [Аллаһын сөзләриндән] даныш» чағырышына әмәл етсәниз, аиләнизин Аллаһла олан мүнасибәтләри мөһкәмләнәҹәк (Ганунун тәкрары 6:6, 7). Јушәдән нүмунә ҝөтүрәрәк сиз дә дејә биләрсиниз: «Мән... аиләмлә бирликдә Јеһоваја ибадәт едәҹәјәм» (Јушә 24:15).\nГабагҹадан тәлим програмы тәртиб един вә аиләнин һәр бир үзвүнүн тәләбатларыны нәзәрә алын\nЈЕҺОВАНЫН ХОШБӘХТ ХИДМӘТЧИЛӘРИ\nҺәјатда Јеһова Аллаһа хидмәт етмәкдән јахшы һеч нә ола билмәз. Јеһова сизин аиләнизлә бирҝә Она үрәкдән хидмәт етдијинизи ҝөрәндә севинир. Белә етмәклә Она олан мәһәббәтиниз артаҹаг вә Онун хүсусијјәтләрини даһа јахшы әкс етдирә биләҹәксиниз (Марк 12:30; Ефеслиләрә 5:1). Аллаһа дәрин һөрмәт бәсләјән ҹүтлүкләрин никаһ телләри даһа да мөһкәм олаҹаг (Ваиз 4:12; Әшија 48:17). Аиләниз әбәдијјән хошбәхтлијә наил ола биләр вә «Аллаһыныз Јеһова сизә хејир-бәрәкәт верәҹәк» сөзләри сизин үзәриниздә јеринә јетә биләр (Ганунун тәкрары 12:7).\nҺәјат јолдашымла бирҝә ахырынҹы дәфә нә вахт Аллаһа дуа етмишәм?\nАиләмин Јеһова Аллаһа иманынын мөһкәмләнмәси үчүн онларла бирҝә нәји арашдыра биләрәм?\nАИЛӘ БАШЧЫЛАРЫ ҮЧҮН ГЕЈД\nМүнтәзәм олараг аиләви ибадәт кечирмәјинизә һеч нәјин мане олмасына јол вермәјин\nАилә үзвләринизә һансы мөвзу арашдырылаҹағы барәдә габагҹадан хәбәр верин ки, һазырлаша билсинләр\nЧалышын ки, аиләнин бүтүн үзвләри орада олсун\nҺамынын өзүнү раһат һисс етмәси үчүн хош аб-һава јарадын\nБу тәдбир сизи Аллаһа даһа јахын едә вә аилә телләринизи мөһкәмләндирә биләр. Неҹә?


Q=10	C=7	SS=3	LS=1	PS=0	DC=1	LC=0	SD=0	BS=2	G0=87	G1=57	G2=22	DLID=az_RU	BODY=Иманынызы горујур вә мөһкәмләндирир | Әсил иман\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Испанија жест дили Италија жест дили Колумбија жест дили Конго Кореја жест дили Куба жест дили Литва Маврики креолу Македонија Малта Мексика жест дили Мјанма Непал Ниас Нидерланд Норвеч Перу жест дили Полша жест дили Самоа Сејшел креолу Таити Украјна Фарер Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ајмара баса (Камерун) батак (каро) батак (тоба) бауле башгырд бенгал бикол болгар варај венда волајта га газах ган гуарани гуахиро гуҹарат гырғыз дхолуо еве ермәни ермәни (гәрб) естон ефик занде зулу ибо иврит илок инҝилис исоко испан италјан кабре каннада карен (сго) каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кореја коса куангали куанјама лингала лози луганда лунда макуа малагаси малај малајалам маратһ мајја маҹар михе монгол море науатл (Шимали Пуебла) нгабар ндебеле ндебеле (Зимбабве) ндонга нзема нјанека олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго сапотек (Истм) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тив тигре тотонак тсва тсонга тумбука түрк түркмән умбунду урду фарс фин франсыз хорват чех чибемба чилуба читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд әрәб\n«Вәдләри иман вә сәбирлә мирас аланлардан нүмунә ҝөтүрәҹәксиниз» (ИБРАНИЛӘРӘ 6:12).\n1, 2. Нәјә ҝөрә өзүмүздә иман јетишдирмәк һәјати ваҹибдир? Мисал чәкин.\nИМАН. Бу ҝөзәл сөзүн архасында чох ҝөзәл хүсусијјәт дурур. Бу сөзү ешидәндә бир шеји дә јадымыза салмалыјыг: иман һәјати ваҹиб хүсусијјәтдир! Инсанда иман јохдурса, мүтләг ону јетишдирмәлидир. Варса, мүтләг ону горумалы вә бәсләмәлидир. Нәјә ҝөрә?\n2 Тәсәввүр един ки, уҹсуз-буҹагсыз сәһрада јол ҝедирсиниз. Сусузлугдан дилиниз дамағыныза јапышыб. Бирдән һараданса су тапырсыныз. Тәбии ки, су бухарланмасын дејә, ону ҝүндән горујаҹагсыныз. Һәмчинин су габыны ағзынаҹан долдураҹагсыныз ки, мәнзил башына чатана кими бәс еләсин. Бу ҝүн биз руһани сәһрада јашајырыг. Бу сәһрада әсил иман сутәк чәтин тапылыр. Әҝәр «иман габымызы» ағзынаҹан долдурмасаг вә иманы «ҝүнәш шүаларындан» горумасаг, о, тез бир заманда «бухарланыб јоха чыхаҹаг». Иман һәјати ваҹибдир. Инсан сусуз јашаја билмәдији кими, имансыз да јашаја билмәз, руһани ҹәһәтдән өләр! (Ром. 1:17).\n3. Јеһова Аллаһ бизә иман саһиби олмаға неҹә көмәк едир вә биз нәји јадда сахламалыјыг?\n3 Јеһова Аллаһ билир ки, иман бизим үчүн чох ваҹибдир. Ејни заманда, иманы јетишдирмәјин, ону горумағын нә гәдәр чәтин олдуғуну да билир. Мәһз буна ҝөрә дә Өз Кәламында иманлары илә бизә өрнәк олаҹаг инсанлар һаггында јаздырыб. Мүгәддәс Китабда дејилир: «Вәдләри иман вә сәбирлә мирас аланлардан нүмунә ҝөтүрәҹәксиниз» (Ибр. 6:12). Јеһова Аллаһын тәшкилаты бизи тәшвиг едир ки, әлимиздән ҝәләни едиб иманлы инсанлардан өрнәк алаг. Бу китабда биз онларын бир нечәсинин нүмунәсини нәзәрдән кечирмишик. Бәс бундан сонра нә етмәлијик? Ҝәлин ики шеји јадда сахлајаг: 1) иманымызы даим мөһкәмләндирмәлијик; 2) үмидимизи һәмишә ҹанлы сахламалыјыг.\n4. Нәјә ҝөрә иманы горујуб сахламаг чәтиндир вә нә үчүн биз тәслим олмамалыјыг?\n4 Биз иманымызы даим мөһкәмләндирмәлијик. Шејтан иманымыза дүшмән кәсилиб. Дүнјанын ағасы олан бу ҝүҹлү дүшмән дүнјаны бир нөв сәһраја дөндәриб вә буна ҝөрә дә иманы горујуб сахламаг чох чәтиндир. Сөзсүз, Шејтан биздән гат-гат ҝүҹлүдүр. Онда белә чыхыр ки, биз һеч вахт өзүмүздә иман јетишдирмәјә вә мөһкәмләндирмәјә мүјәссәр олмајаҹағыг? Хејр, бу, белә дејил! Сонсуз Гүдрәт Саһиби Јеһова Аллаһ иманлы инсанлара Достдур. О, бизи әмин едир ки, Онун көмәји илә Шејтана мүгавимәт ҝөстәрә биләрик, һәтта Шејтаны өзүмүздән узаглашдыра биләрик (Јаг. 4:7). Шејтана мүгәвимәт ҝөстәрмәк үчүн биз һәр ҝүн иманымызы мөһкәмләндирмәлијик. Буну неҹә едә биләрик?\n5. Мүгәддәс Китабда адлары чәкилән инсанлар нәјин сајәсиндә иманлы олмушдулар?\n5 Тәбии ки, Мүгәддәс Китабда адлары чәкилән иманлы инсанлар анадан иманлы доғулмајыблар. Онлар һаггында өјрәнәндә ҝөрүрүк ки, иман Јеһова Аллаһын мүгәддәс руһунун бәһрәсидир (Гал. 5:22, 23). Онлар Јеһова Аллаһдан көмәк диләјирдиләр вә Аллаһ онларын иманыны мөһкәмләндирирди. Ҝәлин онлардан өрнәк алаг вә унутмајаг ки, Јеһова Аллаһ Ондан мүгәддәс руһ диләјәнләрә, еләҹә дә дуаларына ујғун һәрәкәт едәнләрә бол-бол мүгәддәс руһ верир (Лука 11:13). Биз даһа нә етмәлијик?\n6. Иманлы инсанларын әһвалатындан там фајда әлдә етмәк үчүн нә етмәлијик?\n6 Бу китабда биз ҹәми бир нечә иман өрнәјинин һәјатына нәзәр салмышыг. Әслиндә, бу ҹүр өрнәкләрин сајы олдугҹа чохдур. (Ибраниләрә 11:32 ајәсини оху.) Онларын һәр бири бир дәрјадыр. Ҝәлин дуа едәрәк вә фикримизи ҹәмләјәрәк онлар һаггында дәрин арашдырма апараг. Онларын әһвалатларыны сәтһи охусаг, иманымыз јетәринҹә мөһкәмләнмәјәҹәк. Там фајда әлдә етмәк үчүн вахт ајырыб охудуғумуз парчанын контекстинә бахмалы вә һадисәләрин ҹәрәјан етдији дөвр һаггында мәлумат тапмалыјыг. Бу гејри-камил адамларын «бизим кими ади бир инсан» олдуғуну јадымызда сахласаг, онлар бизим үчүн даһа реал олаҹаглар (Јаг. 5:17). Биз баша дүшәҹәјик ки, үзләшдијимиз сынагларла вә јашадығымыз проблемләрлә онлар гаршылашсајдылар, һансы һиссләри кечирәрдиләр.\n7-9. а) Бизә верилән тапшырыглар кечмишдә јашамыш иманлы инсанлара верилсәјди, онлар һансы һиссләри кечирәрдиләр? б) Нәјә ҝөрә иманымызы әмәлләрлә мөһкәмләндирмәлијик?\n7 Иманын мөһкәмләнмәсиндә әмәлләр дә ваҹиб рол ојнајыр. Чүнки Мүгәддәс Китабда јазылыб: «Әмәлсиз иман... өлүдүр» (Јаг. 2:26). Јеһова Аллаһ бу ҝүн бизә вердији бујруглары бу китабда һаггында данышдығымыз иманлы инсанлара версәјди, шүбһәсиз, онлар чох севинәрдиләр.\n8 Јеһова Аллаһ Ибраһим пејғәмбәрә сәһрада тикилмиш даш гурбанҝаһын үстүндә гурбан ҝәтирмәји јох, ҝөзәл Падшаһлыг залында вә бөјүк топлантыларда иман баҹы-гардашлары илә бир јердә топлашараг ибадәт етмәји бујурсајды, о, һансы һиссләри кечирәрди? Ахы бу ҝөрүшләрдә онун «узагдан» ҝөрдүјү вәдләр арашдырылыр вә тәфсилатлары илә нәзәрдән кечирилир. (Ибраниләрә 11:13 ајәсини оху.) Јахуд Илјас пејғәмбәрә залым падшаһын һакимијјәти алтында јох, әмин-аманлыг ичиндә Јеһова Аллаһа хидмәт етмәк, Баал пејғәмбәрләрини едам етмәк јох, инсанлара раһатлыг вә үмид верән хәбәри чатдырмаг тапшырылсајды, о, һансы һиссләри кечирәрди? Бәли, Мүгәддәс Китабда ады чәкилән иманлы инсанлар бизә верилән тапшырыглары мәмнунијјәтлә гәбул едәрдиләр.\n9 Одур ки, ҝәлин әмәлләримизлә иманымызы мөһкәмләндирәк. Беләҹә, Аллаһын Кәламында ады чәкилән иманлы инсанлардан өрнәк алдығымызы ҝөстәрәҹәјик вә өн сөздә јазылдығы кими, онларла јахын дост олаҹағыг. Јахын ҝәләҹәкдә исә бу инсанлардан бәзиләри сөзүн әсил мәнасында бизим достумуз олаҹаг.\n10. Ҹәннәтдә һансы севинҹи јашајаҹағыг?\n10 Үмидимизи һәмишә ҹанлы сахламалыјыг. Иманлы инсанлар һәр заман Аллаһын вердији үмиддән ҝүҹ алыблар. Үмид бизә дә ҝүҹ верә биләр. Мәсәлән, салеһләр дирилән вахт Аллаһын садиг бәндәләри илә ҝөрүшәндә дујаҹағыныз севинҹи тәсәввүр един. (Һәвариләрин ишләри 24:15 ајәсини оху.) Онлара һансы суаллары вермәк истәјәрдиниз?\n11, 12. Јени дүнјада сиз а) Һабилә; б) Нуһ пејғәмбәрә; в) Ибраһим пејғәмбәрә; г) Рута; д) Абигајилә; е) Әстәрә һансы суаллары вермәк истәјәрдиниз?\n11 Һабиллә ҝөрүшәндә ондан сорушмаг истәмәздиниз, Адәмлә Һәвванын ҝөркәми неҹә олуб? Бәлкә дә, сорушмаг истәјәҹәксиниз: «Әдән бағынын ҝиришиндә кешик чәкән кәррубларла данышмысан? Онлар сәнә нәсә дејибләр?» Бәс Нуһ пејғәмбәрдән нә сорушаҹагсыныз? Бәлкә, ондан сорушаҹагсыныз: «Һеч олуб ки, нефилимләрдән горхасан? Ҝәмидә о гәдәр һејваны бир ил неҹә сахламысан?» Јәгин Ибраһим пејғәмбәрдән сорушмаг истәјәҹәксиниз: «Самы ҝөрмүсән? Јеһова Аллаһ һагда кимдән өјрәнмисән? Ур шәһәрини тәрк етмәк чәтин иди?»\n12 Бәс иманлы гадынлардан нә сорушаҹагсыныз? Јәгин бу суаллары верәҹәксиниз: «Рут, сәни Јеһова Аллаһа ибадәт етмәјә нә тәшвиг етди?» «Абигајил, Давуда көмәк етдијини Набала демәјә горхурдун?» «Әстәр, Мүгәддәс Китабда јазыланлардан савајы, Мәрдәһајла сәнин һәјатында нәләр баш вермишди?»\n13. а) Дириләнләр, ола билсин, сизә һансы суаллары верәҹәкләр? б) Гәдимдә јашамыш иманлы инсанлары ҝөрәҹәјинизи тәсәввүр едәндә һансы һиссләри кечирирсиниз?\n13 Сөзсүз ки, онларын да сизә суаллары олаҹаг. Тәсәввүр един, онлара ахырзаман һаггында вә Јеһова Аллаһын чәтин вахтларда халгына көмәк етдији барәдә неҹә шөвглә данышаҹагсыныз. Шүбһәсиз, Јеһова Аллаһын Өз вәдләрини неҹә һәјата кечирдијини өјрәнмәк онлара ҝүҹлү тәсир бағышлајаҹаг. Ҹәннәтдә Мүгәддәс Китабда адлары чәкилән Аллаһын садиг бәндәләрини тәсәввүр етмәјә артыг еһтијаҹ галмајаҹаг. Онлар бизимлә бирликдә Ҹәннәтдә олаҹаглар! Буна ҝөрә дә әлиниздән ҝәләни един ки, бу инсанлар сизин үчүн реал олсунлар. Онларын иманыны өрнәк алын. Арзу едирик ки, онларла јахын дост олуб, бирликдә Јеһова Аллаһа әбәдијјәт боју ибадәт едәсиниз!\nИман өрнәкләри — Јекун\nМәтн Електрон нәшрләри јүкләмәк үчүн параметрләр Иман өрнәкләри\nAudio Аудио-јазылары јүкләмәк үчүн параметрләр Иман өрнәкләри


Q=7	C=3	SS=1	LS=3	PS=0	DC=0	LC=0	SD=0	BS=1	G0=124	G1=104	G2=60	DLID=az_RU	BODY=Һејдәр Әлијев: -“Бу нә гәләт иди еләдин, оғул?!” •\n« Ильхам про Иерусалим?!\n«Сылапута» – пустой кизяк – в талышском движении »\nҺејдәр Әлијев: -“Бу нә гәләт иди еләдин, оғул?!”\nҺеч шүбһәм јохдур ки, чохларыныз, хүсусилә дә јашлы нәслин нүмајәндәләри истедадлы ҝүрҹү режиссору Резо Чхеидзенин 1964-ҹү илдә чәкдији “Әскәр атасы” бәдии филминә бахмысыныз. Филмин мәзмуну һаггында гысаҹа ону дејим ки, 1942-ҹи илин јајында гоҹаман ҝүрҹү кәндлиси Ҝеорҝи Махарашвили биләндә ки, онун Бөјүк Вәтән мүһарибәсиндә вурушан јеҝанә оғлу јараланыб вә һазырда госпиталда мүалиҹә олунур, она баш чәкмәк гәрарына ҝәлир. Лакин гоҹа госпитала ҝәләндә, мәлум олур ки, онун оғлу артыг сағалараг, јенидән ҹәбһәјә јолланмышдыр. Ата даһа ҝери гајтымыр, вә оғлуну ахтармаг гәрарына ҝәлир. Бу минвалла, Ҝеорҝи Махарашвили Алманијанын пајтахты Берлинә ҝәлиб чатыр вә дөјүшләрин бириндә о, нәһајәт, ағыр јараланмыш оғлуну тапыр. Ата оғлуну гуҹаглајараг, она дејир: “Неҹә дә бөјүмүсән, оғул!”\nМәним әзизләрим! Өтән бир һәфтә әрзиндә Азәрбајҹанда вә онун әтрафында баш верән просесләри мүшаһидә етдикдә, бу интәһасыз һадисәләр бурулғанында, һазырда Аллаһ гаршысында өз ҹинајәткар әмәлләринин һесабатыны верән вә ҹәзасыны чәкән Һејдәр Әлијевин ҝөзүнүн ағы-гарасы бирҹә оғлу, Азәрбајҹан президенти Илһам Әлијевин Ислам дөвләтләринин Истамбул топлантысындакы чыхышы мәним диггәтими даһа чох ҹәлб етди.\nМәлумунуз олсун ки, Илһам Әлијев өз чыхышында Америка Бирләшмиш Штатлары президенти Даналд Трампын Јерусәлими Исраил дөвләтинин пајтахты кими танымасы вә АБШ-ын сәфирлијини бу шәһәрә көчүрмәк һаггында мәлум гәрарына етираз әламәти олараг, белә деди: “Һесаб едирик ки, Америка Бирләшмиш Штатлары өз гәрарыны дәјишмәлидир”. Бу сәтирләри охујанда гоҹа Махарашвилинин “Неҹә дә бөјүмүсән, оғул!” сөзләри мәним јадыма дүшдү. Ҝөрүн Һејдәрин бу ҝүлмәшәкәр оғлу Илһам нә бојда киши олуб ки, Америка Бирләшмиш Штатларына хох ҝәлир! Мән әминәм ки, әҝәр дәдәси Һејдәр сағ олсајды, дәһшәтдән ҝөзләри бәрәлә галарды!\nЧүнки онун бу фәрсиз оғлу Илһам һеч өзү дә билмир ки, нә дејир, бир аз да дәгиг десәм, тәкҹә өзүнү јох, һәм дә дәдәсиндән она мирас галмыш бу бәднам Азәрбајҹан дөвләтини дә ҝөз ҝөрә-ҝөрә ода атыр! Соруша биләрсиниз ки, нијә? Сиздән сорушмаг, мәндән да ҹаваб вермәк, ај мәним әзиз һәмвәтәнләрим!\nБу суала ҹаваб вермәк үчүн бир нечә мәгама ајдынлыг ҝәтирмәк тәләб олунур. Биринҹи мәгам Трампын һәмин бәјанатынын мәна вә маһијјәти, һәм дә сәбәби илә бағлыдыр.\nБилмәлисиниз ки, АБШ Конгреси һәлә 1995-ҹи илдә Јерусәлимин Исраил дөвләтинин пајтахты кими танымасы һаггында гәтнамә гәбул едиб. Лакин һәр алты ајдан бир АБШ президентләри һәмин гәтнамәнин тәсдигини сонраја сахлајараг, өз она имза атмагдан имтина етмишләр. Белә олан тәгдирдә, онда суал олуна биләр ки, бәс бу Трампа нә олду ки, һеч кимин ҝөзләмәдији һалда, һәмин гәтнамәни тәсдиг етмәк гәрарына ҝәлди? Кимсә дејә биләр ки, Трамп дәлидир! Амма мән белә дејә билмәрәм! Чүнки Трамп АБШ кими нәһәнҝ дөвләтин президентидир. АБШ халгы дәлини өзүнү һеч вахт президент сечмәз! Она ҝөрә дә Трампа дәли дејән шәхс о бојда Америка халгыны тәһгир етмиш олар!\nДаһа сонра, бәзи наданлар дејирләр ки, ҝуја Трамп өз күрәкәни, јәһуди әсилли Кушнерин тәсири алтында бу гәрары гәбул етмишдир! Бурдаҹа дејим ки, белә сөзү анҹаг Илһам Әлијевин кәмсавад вә јалтаг мәддаһларынын ағлында оланлар дејә биләрләр! Чүнки АБШ кими нәһәнҝ дүнја дөвләтинин президенти бу вә ја башга шәхсләрин јахуд өз гоһумларынын тәсири алтында дөвләт вә һәтта мүәјјән мәнада дүнја үчүн һәјати әһәмијјәтли белә бир гәрары гәбул едә билмәз! Етсә дә, бунунла да өзүнүн ја сијаси, ја да физики өлүмүнә имза атмыш олар! Ахы АБШ бу бәднам Азәрбајҹан дејил ки, президентин арвады вә гызлары, күрәкәнләри вә диҝәр гоһумлары вә тајфа үзвләри истәнилән вахт вә истәнилән гәрары гәбул етдирә билсинләр! Мәним әзизләрим, бурасы Америкадыр! Бурада һакимијјәтин ајры-ајры ганадлары үчүн елә мәһдудијјәтләр системи ишләниб һазырланмышдыр ки, нә президент, нә парламент, нә дә мәһкәмә һакимијјәти ајры-ајры шәхсләрин ирадәсинә вә истәјинә әсасән дөвләт әһәмијјәтли гәрарлар гәбул едә билмәз!\nБурадан белә мәлум олур ки, Трампын бу гәрары диггәтлә вә һәртәрәфли дүшүнүлмүш гәрардыр. Буна әлавә олараг, мән дејәрдим ки, бу гәрар әслиндә дүнја бирлијинә мүһүм бир исмарыҹдыр! Онун мәнасы будур ки, нечә илләрдән бәри давам едән јени дүнја дүзүмүнүн формалашмасы просеси јени вә чох мүһүм бир мәрһәләјә гәдәм гојур. Бу мәрһәләнин әсас әламәти одур ки, АБШ президенти дүнјада чохдан бәри мөвҹуд олан ашкар реаллыглары рәсми танымағы тәклиф едир! Бунун да мәнасы одур ки, Јахын Шәрг реҝионунда јени дөвләтләрин вә сәрһәдләрин мејдана чыхмасы просеси башланыр. Ону да јадда сахлајын ки, һәр дәфә јени дүнја дүзүмү формалашанда, неҹә дејәрләр, оҹаг башында отуранлар бөјүк дүнја дөвләтләри олур. Онлар бу заман бу вә ја башга бир халгын вә ја дөвләтин аҹы ҝөз јашларына вә јалвар-јахарына дејил, дүнјада реал һесаб етдикләри фактлара әсасланыр. Јәни бөјүк дөвләтләр јени дүнја дүзүмүнү өз мәнафеләринә ујғун шәкилдә формалашдырырлар.\nМадам ки беләдир, онда дүнја сијасәтиндә хүсуси јери вә чәкиси олмајан ајры-ајры дөвләтләрин Трампын һәмин гәрары илә бағлы галдырдығы вај-шивәнин бир гара гәпик дә олса, мәнасы вә әһәмијјәти јохдур! Ағыллы дөвләт башчылары вај-шивән гопармаг әвәзинә, Трампын һәмин исмарыҹындан өз дөвләтинин вә халгынын мәнафејинә ујғун истифадә етмәјә чалышараг, јени дүнја дүзүмүндә өз јерини даһа да мөһкәмләтмәјә чалышмалы, ағылсыз көпәкләр кими улдузу һүрмәли дејилдирләр!\nБу јердә бир нечә кәлмә үч бөјүк динин – јәһуди дининин, хачпәрәстлијин вә Исламын мүгәддәс билдији Јерусәлим вә ја Гүдс шәһәри һаггында. Мәним әзизләрим! Әлбәттә, биз һамымыз мүсәлманыг вә она ҝөрә дә бу мүгәддәс шәһрин бизим үчүн хүсуси гијмәти вә әһәмијјәти вардыр. Унутмајаг ки, Гүдс шәһәри бизим мүбарәк Пејғәмбәримизин Мераҹа ҝетдији јердир! Бу мәнада, биз һеч дә Гүдсүн мүсәлманларын нәзарәти алтында олмасы әлејһинә дејилик, әксинә, буну үрәкдән арзулајырыг!\nЛакин биз нејләјәк ки, јухарыда һаггында сөһбәт етдијим ашкар реаллыг белә дејилдир. Гүдс шәһәри нечә онилләрдир ки, Исраил дөвләтинин фактики нәзарәти алтындадыр. Доғрудур, дүнја бирлијиндә фикир бирлији бундан ибарәтдир ки, Гүдс шәһәри һәм Исраилин, һәм дә ҝәләҹәк Фәләстин дөвләтинин пајтахты олмалыдыр. Јәни, Гәрби Јерусәлим Исраилин, Шәрги Јерусәлим Фәләстинин пајтахты олмалыдыр. Трампын бәјанаты илә бағлы вај-шивән гопаранлар ону демирләр ки, Трамп да өз бәјанатында шәһәрин сәрһәдләринин исраиллиләр вә фәләстинлиләр арасында ҝедән данышыглар просесиндә дәгигләшдирмәјин ваҹиб олдуғуну вурғулајыр.\nОна ҝөрә дә мәндә белә тәәссүрат јараныр ки, Түркијә президенти Рәҹәб Тајиб Әрдоған кими “һамыдан бәрк гышгыранлар” бәлкә дә Трампын бәјанатыны диггәтлә охумамышлар! Лакин бу һагда бир гәдәр сонра сөһбәт едәҹәм.\nИнди исә јенә гајыдырам Јерусәлим шәһәринә. Мәним әзизләрим! Ҝөзәл билирсиниз ки, Гүдс мүсәлманларын јеҝанә мүгәддәс шәһәри дејилдир. Мүсәлманларын гибләси Мәккә вә Пејғәмбәр шәһәри Мәдинә дә белә мүгәддәс шәһәрләрдир. Ону да билирсиниз ки, сон ики шәһәр һазырда Судијјә Әрәбистанынын нәзарәти алтындадыр, јәни мүсәлманларын әлиндәдир. Амма суал едирәм: Нә олсун? Һәр ил милјонларла мүсәлман Мәккәни вә Мәдинәни зијарәт едир, милјардларла доллар пул гојур бурда, амма о пулларын бизим кими мүсәлманлара бир гара гәпик дә хејири јохдур! Сәудијјә кралынын јүзләрлә арвады, һәр арваддан да онларла ушағы, һәр ушағын да јүз милјонларла сәрвәти вар! Јәни онларын һамысы јағ-балын ичиндә јашајыр! Амма һәгиги мүсәлман одур ки, тәкҹә өзү һаггында јох, һәм дә мүслман гардашы һаггында фикирләшсин! Дүнјада јүз минләрлә мүсәлман бир тикә чөрәјә һәсрәтдир, сәудлар да мүсәлманларын пулу һесабына кефдә јашајыр! Бу – биринҹиси!\nИкинҹиси, чохларыныз јахшы билирсиниз ки, Сәудијјә Әрәбистаны һазырда дүнјада ислам терроризминин, јәни Әл-Гаидә адлы террорчу груплашманын, Ислам хилафәти адында террорчу дөвләтин вә бир сыра башга террорчу груплашмаларын әсас спонсорудур. Һәмин террорчу груплар да дүнјанын бир чох өлкәләриндә – Суријада, Ливијада, Јәмәндә, Ирагда вә башга мәмләкәтләрдә мүсәлманлары гырмагла мәшғулдур!\nДемәли, белә мәлум олур ки, Мәккә вә Мәдинә шәһәрләриндән әлдә олунан газанҹ мүсәлманлары күтләви сурәтдә гырмаг үчүн истифадә олунур! Бу да бизим мүсәлман дөвләтимиз!\nБу јердә суал едирәм сизләрдән: Ҝүнләрин бириндә Јерусәлим шәһәри дә фәләстин әрәбләринин нәзарәтинә вериләрсә, онда ким тәминат верә биләр ки, бу шәһәрин дә талеји Мәккә вә Мәдинәнин талејини тәкрар етмәјәҹәк? Ән башлыҹасы исә, бизим хејримиз нә олаҹаг?\nОна ҝөрә дә сизләрә төвсијјәм одур ки, јахшыҹа фикирләшин, ҝөтүр-гој един, сонра Трампын гәрары һаггында сөз дејин! Бир даһа дејирәм, биз демирик ки, шәһәр һөкмән Исраилә верилмәлидир! Амма ону да билирик ки, бу заман Азәрбајҹан дөвләтинин вә онун президенти Илһам Әлијевин фикрини һеч сорушан да олмаз!\nОнда белә бир суал ортаја чыхыр: Илһам Әлијев дәлиди ја ҝиҹди ки, Трампа “тәпик атыр”?\nХејр! Мән белә билирәм ки, Илһам нә дәли дејил, нә дә ҝиҹ дејил! Илһам Әлијев гујруғу гапы архасында галмыш, һазыркы дүнја сијасәтинин мүрәккәб мәсәләләриндән баш чыхармаға гадир олмајан ади бир фәрсиз ана ушағыдыр! Нечә илләрдир ки, “Һамбург хоруз бечәси” кими “Гарабағ, Гарабағ!” дејә банласа да, бу саһәдә нәинки һеч бир ирәлиләјишә наил олмамыш, әксинә, ону там чыхылмаз бир вәзијјәтә чатдырмыышдыр. Тәбии ки, дүнја ҝүҹләри әбәди олараг Илһамын назы илә ојнамаг фикриндә дејилләр! Она ҝөрә дә һәтта о да өз гуш бејни илә баша дүшүр ки, Трамп “дүнјанын ашкар реаллыгларыны танымаг лазымдыр” дејәндә, һәм дә Дағлыг Гарабағын мүстәгиллијини танымағы нәзәрдә тутур! Она ҝөрә дә өлүм ајағында олан хәстә кими паникаја дүшүб, Трампа јол ҝөстәрмәк фикринә дүшмүшдүр! Амма бу һәлә һамысы демәк дејил!\nИлһам Әлијев өз фәрсиз сијасәти илә Азәрбајҹан кими варлы бир мәмләкәти бир хоруза јүк етмәклә јанашы, һәм дә дүнјанын дөрд гүтбүнүн дөрдүнү дә өзүнә дүшмән етмишдир. Һазырда дүнја дөвләтләри арасында тәкҹә Түркијәнин вә Пакистанын президентләри она әл вериб, онун саламыны алыр. Она ҝөрә дә Илһам Түркијә президенти Әрдоғанын көлҝәси кими, онун ардынҹа сүрүнмәјә мәһкумдур!\nБу јердә Әрдоған һаггында бир нечә кәлмә десәм, лап јеринә дүшәр!\nМәним әзизләрим! Аллаһдан ҝизлин дејил, сизләрдән нијә ҝизлин олсун, әввәлләр мәним бир дөвләт башчысы кими Әрдоғана бөјүк һөрмәтим вар иди. 2003-ҹү илдән индијәдәк Түркијә дөвләтинин башчысы кими, о, бу өлкәнин һәм игтисади ҹәһәтдән тәрәггисиндә, һәм дә бејнәлхалг аләмдә онун нүфузунун ҝүҹләнмәсиндә әвәзсиз рол ојнамышдыр. Лакин сизләрә јахшы таныш олан “Әрәб баһары” башланандан сонра санки Әрдоғаны тилсимә вурдулар! Һәм дахили, һәм дә хариҹи сијасәтдә Әрдоған далбадал сарсыдыҹы мәғлубијјәтләрә дүчар олду. Нәтиҹәдә Түркијә дөвләти парчаланмаг тәһлүкәси илә үзбәүз галды. Сон вахтлар Әрдоған дәфәләрлә етираф етмишдир ки, һәгигәтән Түркијәнин дағылмасы тәһлүкәси вардыр. Бу верилишин чәрчивәсиндә бунун сәбәбләрини тәфсилаты илә садаламаг вә изаһ етмәк имканым јохдур. Она ҝөрә дә бу һагда анҹаг бунлары демәклә кифајәтләнмәли олурам.\nМәним Әрдоғана һөрмәтимин бир сәбәби дә онун мөмүн мүсәлман олмасы илә бағлыдыр. Бир мөмүнә кими, мән белә һесаб едирдим ки, Әрдоған һеч вахт һарам тикәјә тамаһ салмаз, өз өлкәсини һалаллыгла идарә едәҹәкдир! Амма әфсус ки, белә олмады. Бир нечә ил бундан әввәл чохсајлы коррупсија галмагаллары Түркијәни бүрүдү. Чох тәәссүф ки, Әрдоғанын аилә үзвләринин, мәсәлән, онун оғлу Билалын вә диҝәр өвладларынын адлары да һалланды. Сонрадан мәлум олду ки, Әрдоған аиләси һәм дә террорчу Ислам Хилафәтинин нефтини сатмагла мәшғулдур! Америка мәтбуаты Әрдоған аиләсинә мәхсус нефт танкерләринин адларыны дәрҹ етди. Онлар һәмин нефти Авропаја, Јапонија вә Украјнаја дашымагла мәшғул идиләр. Ираг вә Сурија мүсәлманларынын ганы баһасына баша ҝәлән бу нефти сатан Әрдоғанын оғланлары иди! Онун гызы Сүмијјә исә өз Шанлыурфада јерләшән ҝизли госпиталында ислам террорчуларыны мүалиҹә етмәклә мәшғул иди.\nЛакин бу мәсәлә бунунла баша чатмады. Өтән дәфә сизләрә демишдим ки, әслән иранлы Түркијә вәтәндашы Рза Зәрраб һазырда Нју-Јорк мәһкәмәсиндә Әрдоғана гаршы ифадә вермәкдәдир. Онун ифадәләриндән мәлум олур ки, Әрдоған аиләси, хүсусилә дә онун һәјат јолдашы Әминә башдан-баша коррупсија илә мәшғулдур!\nЕтираф едирәм ки, бу мәлуматлары охудугдан сонра мәним Әрдоғанын шәхсијјәтинә олан һөрмәтим өлдү! Чүнки мән елә адама мөмүн мүсәлман дејә билмәрәм!\nӘрдоғана олан һөрмәтимин өлмәсинин диҝәр бир сәбәби исә онунла Илһам Әлијев арасында олан мүәммалы “гардашлыгдыр”. Сизләр ҝөзәл билирсиниз ки, Илһам Әлијев ислам дининин, хүсусилә дә шиә мәзһәбинин гаты дүшмәнидир! Һакимијјәт башында олдуғу дөврдә Илһам онларла дин хадимини һәбс едиб, нечәсини дә ганына гәлтан едиб! Бурасы азмыш кими, Илһам бу мүддәтдә ондан артыг мәсҹид бинасыны сөкмүшдүр! Аллаһын евини сөкән Илһам Әлијевә гардаш дејән Әрдоғана мән мөмүн мүсәлман дејә билмәрәм!\nНәһајәт, Илһам Әлијевин күрд тајфасы Азәрбајҹанда һакимијјәти зорла әлә алан ҝүндән мәним әзиз һәмвәтәнләрими ҝүндән-ҝүнә мәгсәдјөнлү шәкилдә диләнчи ҝүнүнә салмагла мәшғулдур! Ејни вахтда Илһам Әлијев күрд јараглыларынын Түркијәјә гаршы апардығы ганлы мүбаризәнин әсас спонсорудур. Јәни, Илһам Түркијәдә дә түркләри вә һәм дә Түркијә дөвләтинин өзүнү мәһв етмәклә мәшғулдур! Әҝәр беләдирсә, онда Түркијә президенти она неҹә гардашым дејә биләр?\nМәним әзизләрим! Бу бојда һарамы вә һагсызлығы Аллаһ ҝөтүрмәз! Онун нәтиҹәсидир ки, бу ҝүн Түркијә дөвләти дағылмаг үзрәдир, Әрдоған исә америкалылар тәрәфиндән һәбс олунмаг вә рүсвајчылыгла сијаси сәһнәдән ҝетмәк үзрәдир!\nМәһз белә бир вахтда Әрдоған, чох еһтимал ки, АБШ президенти Трампын һаггында данышдығымыз бәјанатындан өз нүфузуну һәм Түркијә дахилиндә, һәм дә мүсәлман дүнјасында галдырмаг үчүн истифадә етмәк гәрарына ҝәлди. Лакин әлиндә башга тәсир имканлары олмадығындан, онун бош вә мәнасыз бәјанатлар вермәкдән вә Ислам Әмәкдашлыг тәшкилаты адында дүнја сијасәтиндә демәк олар һеч бир ролу вә чәкиси ојунҹаг бир гурумдан истифадә етмәјә мәҹбур олду.\nНәзәринизә чатдырым ки, Ислам Әмәкдашлыг тәшкилаты 1972-ҹи илдә мүсәлман дөвләт башчылары тәрәфиндән сосиал, игтисади вә сијаси саһәләрдә, мүстәмләкәчилијә вә расизмә гаршы мүбаризәдә ислам һәмрәјлијини тәмин етмәк вә Фәләстин Азадлыг тәшкилатына јардым етмәк мәгсәди илә јарадылмышдыр. Һазырда милјон јарым әһалиси олан 57 өлкәни бирләшдирир. 2016-ҹы илдә Мисир президенти бу тәшкилаты “бомбош сојудуҹу” адландырмышды.\nО ки галды тәшкилатын һазыркы фөвгәладә саммитинә, бир сыра дөвләтләр Истамбула ҝәлмәкдән тамамилә имтина етдиләр, Сәудијјә Әрәбистаны вә Мисир исә, јәни тәшкилатын ики бөјүк дөвләти өз назирләрини ора ҝөндәрмәклә кифајәтләндиләр. Бунунла да лап әввәлдән чохларына бәлли иди ки, Саммитдән мүһүм һеч нә ҝөзләмәјинә дәјмәз!\nБурасы да мараглыдыр ки, мәһз Саммит ҝедән вахты Исраилин кәшфијјат назири Сәудијјә тахтынын вариси Мәһәммәд бин Салманы Исраилә дәвәт етди. Һәм дә о, Түркијәни јох, Сәудијјә Әрәбистаныны мүсәлман дүнјасынын лидери каими таныдығыны елан етди. Белә бир вәзијјәтдә Әрдоған тәҹили зәнҝ едәрәк, Илһам Әлијеви саммитә дәвәт етди. “Биз, һәмишә олдуғу кими, бу ҝүн дә Фәләстин халгынын јанындајыг. Азәрбајҹан ислам һәмрәјлијинә бөјүк төһфә верир”, — дејә Илһам Әлијев үрәкдолусу дүнјаја ҹар чәкди. Лакин, әзиз тамашачылар, бизим үчүн мараглы Илһамын бу мәнасыз вә пуч бәјанаты дејил. Ҝөзләнилдији кими, Илһам Әлијев фүрсәти фөтә вермәјәрәк, өз чыхышында бир даһа саммит иштиракчыларынын диггәтини Гарабағ мүнагишәсинә јөнәлтмәјә чалышды. “Дағлыг Гарабағ Азәрбајҹанын тарихи торпағыдыр”, дејән Әлијев Гарабағын ишғалынын легитимләшдирилмәсинин јолверилмәз олдуғуну бир даһа вурғулады. Амма нә олсун? Кимди дүнјада Илһамын бу бәјанатларына реаксија верән? Һеч ким! Олсајды, индијәдәк оларды! Јохду вә олмајаҹаг! Бунун мүгабилиндә Илһам Әлијев, мәлум талыш ләтифәсиндә олдуғу кими, һеч бир гәләт елијән дејилди, мәним халгымы вә дөвләтими АБШ вә Исраиллә тамамилә дүшмән етди!\nО ки галды онун Гарабағ һаггында бәјанатына, мүсәлман дөвләтләринин она неҹә реаксија ҝөстәрмәси белә бир фактдан ајдын ҝөрүнүр ки, саммитдән бир нечә ҝүн сонра Бирләшмиш Әрәб Әмирликләринин ән нүфузлу шәхсләриндән бири, шејх Зајда әл Нахајанын бөјүк оғлу Әбу Даби шејхи өзү дә дахил олмагла, бир дәстә әрәб шејхи өз оғланлары илә бирликдә Јеревана ҝәлди. Мәтбуат хәбәр верир ки, сәфәрдән мәгсәд Ермәнистан игтисадијјатына сәрмајә гојмаг һаггында сазиш имзаламагдыр. Бу да сизә мүсәлман дүнјасынын реаксијасы!\nБеләликлә, саммитин нәтиҹәләри сүбут етди ки, һәм Әрдоғанын, һәм дә Илһам Әлијевин бу арзулары да үрәкләриндә галды: мүсәлман дөвләт башчылары нөвбәти дәфә јығышараг, хејли сөһбәтләшдиләр, азаҹыг һај-күј салдылар, амма нә фајдасы, һеч ким АБШ президентинә гаршы радикал аддымлар атмаға разы олмады!\nМәним әзизләрим! Дејирләр, сијасәт мүмкүн оланы әлдә етмәк сәнәтидир. Бурадан чыхыш етсәк, онда Илһам Әлијевин бу “Јерусәлим маҹәрасында” әлдә етдији олду? Бир даһа сүбут олунду ки, Илһам Әлијев сијасәтлә мәшғул олмаг әвәзинә, ҝедиб өз арвадына бозбаш биширмәји өјрәтсә, даһа јахшы олар! Чүнки Истамбул саммитиндәки чыхышы илә Илһам һәм өз кланынын, һәм дә Азәрбајҹанын сонуну бир аддым да јахынлашдырды! Нәтиҹәдә онун дәдәси Һејдәр аз галды ки гәбирдән хортлајараг, дәлиҹәсинә десин: -Бу нә гәләтди еләдин, оғул?!\nСаламат галын! Аллаһ көмәјиниз олсун!


Q=0	C=0	SS=0	LS=0	PS=0	DC=0	LC=0	SD=0	BS=3	G0=11	G1=10	G2=3	DLID=az_RU	BODY=Nur-az.com - Динини дүнјаја сатан\n30 Һазиран 2017\nДинини дүнјаја сатан\nТарихдә Әмр Ас динини сатыб данан фырылдагчы кими мәшһурду.\nТарихдә Әмр Ас динини сатыб данан фырылдагчы кими мәшһурду.Â\nО вахт Һәзрәт Әли (әлејһиссалам) Куфәдән Шама Мүавијәјә мәктуб јазараг ону бејәтә дәвәт етди. Мүавијә Әлинин (әлејһиссалам) бу дәвәтиндән чох сарсылмышды она ҝөрә ки, Әлинин (әлејһиссалам) бајрағы алтына ҝирмәјә разы дејилди. О, бу Һагда гардашы Үбәт ибни Әби Сүфјана мүраҹиәт етдикдә ондан; “Бу барәдә ҝәрәк көһнә сијасәтчи Әмр Асдан көмәк олараг ҹавабыны ешитди. О елә бир адамдыр ки, динин мүгабилиндә дүнјанын гијмәтини она версән, өз динини сатар.”\nМүавијә Әмр Аса мәктуб јазараг ону Шама дәвәт етди. Нәтиҹәдә Әмр Ас онун дәвәтини гәбул едиб Шама ҝәлди. Шамда Мүавијә илә онун ашағыдакы мәзмунда бир диалогу олмушду:\nМүавијә: Сәни мүсәлманлар арасында ихтилаф салыб фитнә-фәсад төрәдән бир адамын мүһарибәсинә ҝөндәрмәк истәјирәм, вахтилә Османы да һәмин шәхс өлдүрүб.\nƏмр Ас: О кимдир?\nƏмр Ас: Анд олсун Аллаһа, онда олан фәзиләтләрдән сәндә бир дәнә дә олсун јохдур, сән она тај олаҹаг бир адам дејилсән. О, һәр бир шејдән, һәтта елм, һиҹрәт ҹиһад Пејғәмбәрлә јолдашлыг вә тәгвада сәндән гат-гат үстүндүр. Анд олсун Аллаһа ки, о, мүһарибәдә елә бир үстүнлүјә маликдир ки, һеч кәсдә онунла вурушмаг гүдрәти јохдур. Һәр һалда әҝәр мән истәсәм ки, Аллаһын немәтләриндән үз дөндәриб Әли (әлејһиссалам) кими бир шәсхијјәтлә мүһарибәјә галхам, мәнә нә верәрсән?\nМүавијә: Һәр нә истәсән верәрәм.\nƏмр Ас: Мән Мисрин һөкумәтини истәјирәм.\nМүавијә: Сәнин мәнә дүнјаја ҝөрә говушмағыны истәмирәм.\nƏмр Ас- “Бу сөзләри кәнара гој” деди. Беләликлә динини дүнјаја сатан Әмр Ас Мүавијәнин јахын һәмкары вә фырылдагчы мүшавири олду. Бу хәбәр Имам Әлијә (әлејһиссалам) чатдыгда халгы бу икиүзлү вә динләрини данан хаинләрә гаршы ҹиһада дәвәт едәрәк бујруду:\n“Әмр Ас Мүавијә илә, јалныз бу ишин мүгабилиндә әвәз алмағы шәрт етдикдән сонра бејәт етди. Бу сөвдәләшмәдә “сатыҹынын” әли һеч нә удмады вә алыҹынын арзусу рүсвајчылыға чәкди. Инди ки беләдир, өзүнүзү онларла мүһарибә апармаг үчүн дөјүш тәҹһизатыны һазырлајын.”


Q=6	C=3	SS=2	LS=1	PS=0	DC=2	LC=0	SD=0	BS=4	G0=93	G1=58	G2=17	DLID=az_RU	BODY=Аллаһын Падшаһлығы нәдир? Онун ҝәлишини ҝөзләдијимизи неҹә ҝөстәрә биләрик?\nБөјүк Мүәллимдән өјрән\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Камбоҹа Литва Македонија Мексика жест дили Мјанма Непал Нидерланд Норвеч Перу жест дили Самоа Сејшел креолу Соломон Адалары пиҹини Тонга Тувалу Украјна Фарер Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли башгырд бикол болгар га гуарани гырғыз ермәни естон зулу илок инҝилис испан италјан каталан кечуа (Ајакучо) кечуа (Боливија) кечуа (Куско) кикујју килуба кинјаруанда кореја коса крио куанјама латыш луганда малагаси мајја маҹар олу конзо оромо осетин пангасинан папјаменто (Күрасао) полјак португал португал (португал) румын рус рус жест дили себуан серб серб (латын) сетсвана сингал словак словен сотсил суаһили тагалог таи татар таҹик тив тигре тсонга түрк түркмән урду фин франсыз хорват чех чичева шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nИСАНЫН өз давамчыларына өјрәтдији дуаны билирсән? ~ Әҝәр билмирсәнсә, биз ону Мүгәддәс Китабын Матта 6:9—13 ајәләриндән охуја биләрик. Чохларынын «Нүмунәви дуа» адландырдығы бу дуада белә сөзләр јазылыб: ‘Падшаһлығын ҝәлсин’. Билирсән, Аллаһын Падшаһлығы нәдир? ~\nБах, падшаһ һансыса өлкәни вә ја әразини идарә едән адама дејирләр. Онун һакимијјәтинә исә падшаһлыг дејирләр. Бәзи өлкәләрин башчысы президент адланыр. Бәс Аллаһын һөкумәтинин башчысы неҹә адланыр? ~ Падшаһ. Елә буна ҝөрә дә Аллаһын һөкумәти Падшаһлыг адланыр.\nБилирсән, Јеһова Аллаһ кими Өз һөкумәтинин Падшаһы сечиб? ~ Оғлу Иса Мәсиһи. Нәјә ҝөрә Иса инсанларын сечә биләҹәји истәнилән рәһбәрдән даһа јахшыдыр? ~ Чүнки Иса Атасы Јеһованы үрәкдән севир. Буна ҝөрә дә о, һәмишә дүзҝүн давраныр.\nИса Бет-Лехемдә доғулмаздан узун илләр әввәл Мүгәддәс Китабда онун доғулаҹағы вә Аллаһын сечдији Рәһбәр олаҹағы барәдә дејилмишди. Ҝәл бу һагда Јешаја 9:6, 7 ајәләриндән охујаг. Орада дејилир: «Бизим үчүн көрпә доғулду, бизә оғул верилди, һакимијјәт онун чијинләри үзәриндә олаҹаг, онун ады... Әмин-аманлыг Һөкмдары олаҹаг. Һакимијјәтинин вә әмин-аманлығынын артмасынын сону олмајаҹаг».\nИса Аллаһын Падшаһлығынын Рәһбәри олдуғундан бурада Һөкмдар адланыр. О, һәм дә Бөјүк Падшаһ олан Јеһованын Оғлудур. Јеһова Исаны Өз һөкумәтинин Падшаһы тәјин едиб ки, мин ил әрзиндә јер үзүнү идарә етсин (Вәһј 20:6). Иса вәфтиз олдугдан сонра: ‘Ај ҹамаат, төвбә един, чүнки Аллаһын сәмави Падшаһлығы јахынлашыб’, — дејәрәк тәблиғ етмәјә башлады (Матта 4:17).\nСәнҹә, нәјә ҝөрә Иса Аллаһын Падшаһлығынын јахынлашдығыны дејирди? ~ Чүнки ҝәләҹәкдә ҝөјдән идарә едәҹәк падшаһ онларын јанында иди! Буна ҝөрә дә Иса ҹамаата дејирди: «Аллаһын падшаһлығы араныздадыр» (Лука 17:21, ЈД). Мәҝәр Јеһованын тәјин етдији Падшаһа тохуна биләҹәк гәдәр јахын олмаг истәмәздин? ~\nБәс де ҝөрүм, Иса јер үзүнә һансы ваҹиб иши ҝөрмәк үчүн ҝәлмишди? ~ Иса бу суала белә ҹаваб вермишди: ‘Аллаһын Падшаһлығынын мүждәсини мән диҝәр шәһәрләрә дә јајмалыјам; чүнки мән бунун үчүн ҝөндәрилмишәм’ (Лука 4:43). Иса билирди ки, бу ишин өһдәсиндән тәк ҝәлә билмәјәҹәк. Сәнҹә, о нә етди? ~\nИса јер үзүнә һансы иши ҝөрмәјә ҝәлмишди?\nИса өзү илә бир нечә нәфәр ҝөтүрүб онлара тәблиғ етмәји өјрәтди. Өјрәтдији илк 12 нәфәри һәвариләри кими сечди (Матта 10:5, 7). Бәс Иса тәблиғ етмәји тәкҹә һәвариләринә өјрәтди? Хејр, Мүгәддәс Китабда дејилир ки, о, буну башгаларына да өјрәтди. Бир мүддәтдән сонра Иса 70 башга шаҝирдини ики-ики тәблиғ етмәјә ҝөндәрди. Бәс онлар инсанларла нә һагда данышырдылар? ~ Иса демишди: ‘Ҝедин вә “Аллаһын Падшаһлығы сизә јахындыр” дејин’ (Лука 10:9). Бунун сајәсиндә инсанлар Аллаһын һакимијјәти һаггында өјрәнирдиләр.\nБундан чох-чох әввәлләр Исраилдә падшаһлар өзләрини халга танытмаг үчүн сыпанын үстүндә шәһәрә ҝирирдиләр. Ахырынҹы дәфә Јерусәлимә ҝәләндә Иса да белә етди. Демәли, Иса Аллаһын Падшаһлығынын Рәһбәри олаҹаг. Бәс ҹамаат онун падшаһ олмасыны истәјирди? ~\nИса сыпанын үстүндә ирәлиләдикҹә чохлары үст палтарларыны чыхарараг онун гаршысында јерә сәрирди. Бир башгалары исә, ағаҹларын будагларыны гырыб јерә дүзүрдүләр. Белә етмәклә онлар ҝөстәрирдиләр ки, Исанын Падшаһ олмасыны истәјирләр. Онлар уҹадан дејирдиләр: «Рәббин ады илә ҝәлән Һөкмдара һәмд олсун!» Анҹаг буна һамы севинмирди. Бәзи дин рәһбәрләри һәтта Исаја дејирдиләр: ‘Шаҝирдләринә де, суссунлар’ (Лука 19:28—40).\nНә үчүн инсанлар әввәлҹә Исанын падшаһ олмасыны истәсәләр дә, сонрадан фикирләрини дәјишдиләр?\nБеш ҝүндән сонра Исаны һәбс едиб сараја, вали Понти Пилатын һүзуруна апардылар. Дүшмәнләри дедиләр ки, Иса өзүнү падшаһ адландырыр вә Рома дөвләтинә гаршы чыхыр. Пилат Исадан дејиләнләрин доғру олуб-олмадығыны сорушду. Иса ҹавабында һакимијјәти әлә кечирмәк нијјәтиндә олмадығыны билдирди. О, Пилата деди: ‘Мәним падшаһлығым бу дүнјадан дејилдир’ (Јәһја 18:36).\nПилат бајыра чыхыб ҹамаата деди ки, Исада һеч бир ҝүнаһ ҝөрмүр. Анҹаг онлар артыг Исанын падшаһ олмасыны арзуламырдылар. Онлар истәмирдиләр ки, о, азадлыға бурахылсын (Јәһја 18:37—40). Иса илә тәкрарән данышдыгдан сонра Пилат әмин олду ки, о, һеч бир пис иш тутмајыб. Беләликлә, Пилат Исаны сонунҹу дәфә халгын гаршысына чыхарыб деди: «Будур һөкмдарыныз!» Анҹаг ҹамаат гышгырырды: ‘Апарын! Апарын! Ону едам един!’\nПилат сорушду: ‘Һөкмдарынызы едам едим?’ Башчы каһинләр ҹаваб вердиләр: «Гејсәрдән башга һөкмдарымыз јохдур». Белә шеји тәсәввүрүнә ҝәтирә биләрсән? Һәмин залым каһинләр бүтүн халгы Исаја гаршы галдырмышдылар! (Јәһја 19:1—16).\nБу ҝүн дә вәзијјәт ејнидир. Инсанларын әксәријјәти Исанын падшаһ олмасыны истәмир. Онлар Аллаһа инандыгларыны десәләр дә, Аллаһын вә Мәсиһин дедикләрини јеринә јетирмирләр. Онлар јер үзүндә өз һөкумәтләринин олмасыны истәјирләр.\nБәс бизим һаггымызда нә демәк олар? Биз Аллаһын Падшаһлығы вә онун ҝөрәҹәји ҝөзәл ишләр һаггында өјрәнәндә Аллаһа гаршы үрәјимиздә һансы һиссләр баш галдырыр? ~ Биз Ону даһа чох севмәјә башлајырыг, елә дејил? ~ Белә исә, Аллаһы севдијимизи вә Онун Падшаһлығынын һакимијјәти алтында јашамаг истәдијимизи неҹә ҝөстәрә биләрик? ~\nИса нәјә ҝөрә вәфтиз олду вә Аллаһ бундан разы галдығыны неҹә ҝөстәрди?\nБиз Исанын нүмунәсини изләмәклә өз һиссләримизи Аллаһа ҝөстәрә биләрик. Бәс Иса Јеһованы севдијини неҹә ҝөстәрмишди? ~ «Мән даим Онун хошуна ҝәлән ишләри ҝөрүрәм», — дејә о билдирмишди (Јәһја 8:29). Бәли, Иса јер үзүнә ҝәлмишди ки, Аллаһын ‘ирадәсини јеринә јетирсин’ вә ‘Онун ишини тамамласын’ (Ибраниләрә 10:7; Јәһја 4:34). Ҝәл ҝөрәк, Иса тәблиғ ишинә башламаздан әввәл нә етмишди.\nИса Иордан чајына, Вәфтизчи Јәһјанын јанына ҝетди. Суја ҝирәндә Јәһја ону тамамилә суја батырды, сонра исә чыхарды. Билирсән, Јәһја Исаны нәјә ҝөрә вәфтиз етди? ~\nАллаһын падшаһлығы һагда һарада даныша биләрик?\nБуну етмәји Јәһјадан Исанын өзү хаһиш етди. Бәс биз һарадан билирик ки, Аллаһ Исанын вәфтиз олмасыны истәјирди? ~ Чүнки Иса судан чыханда ҝөјдән Аллаһын: «Сән Мәним севимли Оғлумсан! Сәндән чох мәмнунам», — дејән сәси ешидилди. Аллаһ һәтта Өз мүгәддәс руһуну ҝөјәрчин шәклиндә онун үзәринә ендирди. Беләликлә, вәфтиз олунмагла Иса ҝөстәрди ки, бүтүн өмрү боју, башга сөзлә, әбәдијјән Јеһоваја хидмәт етмәк истәјир (Марк 1:9—11).\nИнди сән һәлә балаҹасан. Бәс сән бөјүјәндә нә едәҹәксән? ~ Иса кими вәфтиз олаҹагсан? ~ Иса кими давранмаг ваҹибдир, чүнки Мүгәддәс Китабда дејилир ки, о, ‘изләри илә ҝетмәјимиз үчүн бизә нүмунә гојуб’ (1 Петер 2:21). Мәһз вәфтиз олмагла ҝөстәрәҹәксән ки, доғрудан да Аллаһын Падшаһлығынын рәһбәрлији алтында јашамаг истәјирсән. Анҹаг бунунла һәр шеј битмир.\nБиз Исанын өјрәтдији һәр шејә әмәл етмәлијик. Иса демишди ки, биз ‘дүнјадан олмамалыјыг’. Бәс дүнјанын ишләринә гарышсаг, Исаја гулаг асмыш олаҹағыг? Иса вә онун һәвариләри дүнјанын ишләриндән узаг дурурдулар (Јәһја 17:14). Онлар нә едирдиләр? ~ Инсанлара Аллаһын Падшаһлығы һаггында данышырдылар. Бу, онларын һәјатында ваҹиб јери тутурду. Биз дә һәмин ишлә мәшғул ола биләрик? ~ Бәли, әҝәр Аллаһын Падшаһлығынын ҝәлиши барәдә сәмими-гәлбдән дуа едириксә, буну нәинки баҹараҹағыг, һәтта едәҹәјик.\nАллаһын Падшаһлығынын ҝәлишини арзуладығымызы неҹә ҝөстәрә биләрик? Бу суалын ҹавабыны тапмаг үчүн, зәһмәт олмаса, нөвбәти ајәләри оху: Матта 6:24—33; 24:14; 1 Јәһја 2:15—17 вә 5:3.\nӨвладларымызын нәјә еһтијаҹы вар?\nИса нәјә ҝөрә бөјүк мүәллим олуб?\nСевән Аллаһдан ҝәлән мәктуб\nҺәр шеји јарадан Шәхс\nАллаһын ады вар\n«Бу Мәним Оғлумдур»\nБөјүк Мүәллим инсанлара хидмәт едирди\nИтаәткарлыг сәни горујур\nБиздән үстүн олан шәхсләр\nСынаглара гаршы дур\nИса ҹинләрдән ҝүҹлүдүр\nМәләкләр инсанлара көмәк едир\nИса бизә дуа етмәји өјрәдир\nНәјә ҝөрә бағышламаг лазымдыр?\nӘн ваҹиб олан нәдир?\nХошбәхт олмағын сирри\nТәшәккүр етмәји унутма\nҺәр шејдә биринҹи олмаг истәјирсән?\nӨзүнү өјмәк дүзҝүндүр?\nНә үчүн јалан данышмаг олмаз?\nИнсанлар нәјә ҝөрә хәстәләнир?\nҺеч вахт оғурлуг етмә!\nПислик едәнләр дәјишә биләрләр?\nЈахшы иш ҝөрмәк нәјә ҝөрә чәтиндир?\nСәнин Аллаһын кимдир?\nКимә гулаг асмаг лазымдыр?\nАллаһ бүтүн шәнликләри бәјәнир?\nГорхуја неҹә үстүн ҝәлә биләрик?\nҺарадан тәсәлли тапа биләрик?\nАллаһ Исаны неҹә горуду?\nИса бизи горуја биләр\nИнсан өләндә нә баш верир?\nӨлүм јухусундан ајылмаг мүмкүндүр!\nКимләр дирилдиләҹәкләр? Онлар һарада јашајаҹаглар?\nЈеһованы вә Онун оғлуну һеч вахт јаддан чыхарма!\nИсаны нәјә ҝөрә севмәлијик?\nАллаһ Оғлуну унутмады\nАллаһы неҹә севиндирә биләрик?\nАллаһын үрәјини севиндирән ушаглар\nНә үчүн ишләмәк лазымдыр?\nБизим баҹы-гардашларымыз кимләрдир?\nБиз Аллаһы севәнләрлә достлуг етмәлијик\nДүнја сујун алтында галыр. Бу, бир дә баш верәҹәк?\nАрмаҝеддонун јахын олдуғуну һарадан билирик?\nСүлһ ичиндә јени дүнјада сән дә јашаја биләрсән!\nМәтн Електрон нәшрләри јүкләмәк үчүн параметрләр Бөјүк Мүәллимдән өјрән\nЈер үзүндә јени Ҹәннәт\nДүнјаны идарә едәҹәк һөкумәт


Q=0	C=0	SS=0	LS=0	PS=0	DC=0	LC=0	SD=0	BS=6	G0=51	G1=48	G2=33	DLID=az_RU	BODY=Noyabr 4, 2018 - 11:07 AM Хәбәрин коду : 915279 Мәнбә : "Eastnews" Link:\nӘһли Бејт (әлејһимус-сәлам) - АБНА – Хәбәр Аҝентлији: Африкада ән чох инсанын јашадығы өлкә олан Ниҝерија, һәм дә әһалисинин сајына ҝөрә дүнјада 7-ҹи јердәдир.\nБу ҝүн Ниҝеријада “Боко Һарам” террорчу груплашмасынын фәалијјәти, сон ҝүнләрдә өлкәдә јашајан шиә мүсәлманларына гаршы һөкумәтин репрессија сијасәти апармасы бу өлкә һаггында арашдырма јазысы тәгдим етмәјимизә сәбәб олду:\nНиҝеријанын тарихи әрәб мәнбәләринә әсасән 9 әсрдән һесабланыр. Әввәлләр бу әразиләрдә Конем-Бору, Једди Һауса вә Јаруб адлы мүхтәлиф дөвләтләр ард-арда һакимијјәт гурублар. Лакин 14-ҹү әсрдән етибарән бөлҝәдә Ислам дининин јајылмасындан сонра сөзүҝедән дөвләтләр сүгута уғрајыблар. Ниҝеријанын әсасән шималы тамамилә Ислам динини гәбул етмиш, ҹәнубда јашајанлар исә әрәбләрин һеҝемонлуғуну гәбул едибләр.\nНиҝеријаја илк олараг 15-ҹи әсрдә Авропа мүстәмләкәчилијини португаллар вә инҝилисләр ҝәтирибләр. Авропалылар Ниҝеријадан әсас гул тиҹарәти мәркәзи олараг истифадә едәрәк “Атлантик гул тиҹарәти”ни башладыблар. 350 ил давам едән гул тиҹарәти нәтиҹәсиндә 20 милјон ниҝеријалынын сатылдығы тәхмин едилир.\nБөјүк Британија 19-ҹу әсрин әввәлләриндән башлајараг Ниҝеријаја мүдахилә етмәјә башлады вә илк олараг 1861-ҹи илдә Лагос шәһәринә инҝилис колонијалары дахил олду. 1885-ҹи илдә Ҝинә Көрфәзи дә инҝилисләрин нәзарәтинә кечди.\nБөјүк Британија бундан сонра Ниҝеријаны ики һиссәјә ајырараг губернатор тәјин етмәклә өлкәјә нәзарәт етмәјә давам етди.\nБиринҹи дүнја мүһарибәсиндән сонра башлајан милләтчилик һәрәкатлары ниҝеријалылар арасында да хариҹиләрә гаршы үсјан етмәк вә мүстәгил олмаг дүшүнҹәсини формалашдырды.\n1950-ҹиилдәНиҝеријадајениФедералсистемгурулду. Белә ки, мәркәзи рәһбәрлик идарәчилији арасында 3 ајры бөлҝәнин мәҹлиси јарадылды вә бу мәҹлисләр мәркәзи һөкумәтә табе едилдиләр.\n1954-ҹү илдә гәбул олунан конститусија шимал, гәрб вә шәрг бөлҝәләрини мәркәзи һөкумәтә бағланмасыны гануниләшдирди. Инҝилисләр рәһбәрлијә ҝәлән шәхсин онларын марагларыны горујан бириси олмағыны истәјирдиләр.\nӨлкәдә 3 бөјүк сијаси партија гурулду вә 1959-ҹу илдә сечкиләр кечирилди. Сечкиләрдә шимал бөлҝәсини тәмсил едән “Ниҝерија Халглары Конгреси” партијасы галиб ҝәлди вә партија лидери Әбубәкр Тафава Балева баш назир олду.\nМүсәлманларын чохлугда олдуғу шимал бөлҝәси һакимијјәтә ҝәлдији үчүн 1960-ҹы илдә мүстәгилликләрини елан етдиләр. 1963-ҹү илдә Республика елан едилән Ниҝеријада 2 ил сонра јенидән сечкиләр кечирилди. Лакин бундан сонра өлкәдә гарышыглыглар башлады.\n30 мај 1967-ҹи илдә шәрг бөлҝәси “Биафра Республикасы” ады илә истефа версә дә Ниҝерија һөкумәти хариҹи мүттәфигләри һесабына үсјаны јатырда билди. Лакин вәтәндаш мүһарибәси 30 ајдан чох давам етди вә 20-ҹи әсрин ән ганлы гаршыдурмаларындан бири олду. Биафра бөлҝәсиндә гаршыдурмалардан ҝеријә галан садәҹә минләрлә өлү вә бир чох хараба галмыш бина иди.\n1970-ҹи илдән сонра һадисәләр сәнҝиди вә кәшф олунан нефт јатаглары Ниҝеријанын һәјатыны дәјишдирди. 1975-ҹи илдә ҝенерал Мәһәммәд һәрби чеврилиш илә һакимијјәтә ҝәлди.\nЧох кечмәдән 1976-ҹы илдә јенидән һәрби чеврилишә ҹәһд олунса да өз нәтиҹәсини ала билмәди. Лакин һадисәләр заманы ҝенерал Мәһәммәд дә өлдүрүлдү. Ҝенерал Мәһәммәд өлдүрүлдүкдән сонра онун јеринә көмәкчиси ҝенерал Олесегун Обасанжо кечди.\nБир мүддәт сонра исә ҝенерал Ибраһим Бабанҝидә дөвләт башчысы тәјин олунду вә өлкәдә һәрби режим гурулду.\n4 ијул 1992-ҹи илдә јенидән сечкиләр кечирилмәси гәрарлашдырылды. Бир нечә ил ард-арда демократик идарәчилијә кечирилмәсинә ҹәһд олунса да бу садәҹә 1999-ҹу илдә баш верди.\nБу дөврдә өлкәдәки фәргли дини вә етник груплар арасында гаршыдурмалар башлады вә өлкәдә ҝәрҝинликләр даһа да артды. Бу групларын мүбаризәси сәбәби илә Ниҝеријада сон илләрдә минләрлә инсан дүнјасыны дәјишди. Бәзи бөлҝәләрдә радикаллыглар сәбәби илә өлүмләр даһа да артды.\nӨлкәнин шималында һазырда мүсәлманлар, ҹәнубунда исә христианлар јашајыр.\n2002-ҹи илдә бу ҝүнә гәдәр шимал бөлҝәләриндә һөкумәт гүввәләри “Боко Һарам” террорчу груплашмасы илә мүбаризә апарыр.\nНиҝерија шәргдән Камерун, шимал-гәрбиндән Чад, шималында Ниҝер вә гәрбдән Бенин дөвләтләри илә сәрһәдләнир. Ҹәнубундан Гана көрфәзи васитәси илә Атлантик океанына чыхышы вар.\nНиҝерија әсас дөрд ҹоғрафи бөлҝәјә ајрылыр: Саһилдәки манҝровлы батаглыг бөлҝәси, тропик мешә бөлҝәси, саванна бөлҝәси вә шималындакы јарымчөл бөлҝә.\nТәхминән 100 км-ә гәдәр дахили бөлҝәјә ҝирән саһил бөлҝәси, демәк олар ки, 36.000 км² лик ҝениш әразидә мангров ағаҹлары илә долу батаглыглара саһибдир. Бундан әлавә бөлҝәдә јүзләрлә чај вә чај голлары мөвҹуддур.\nНиҝерија торпаглары саһилләрдән тәдриҹән кәсилмиш вә дағлыг әразиләрдә гырылмыш, екваториал мешәлик әразијлә өртүлүб. Өлкәнин икинҹи мешәлик һиссәси саванна бөлҝәсидир.\nӨлкәни башдан-баша гәт едән гәрб бөлҝәси дағлыг әразидәдир. Бу јүксәк дағлар арасында Адамава дағлары тәхминән 80 км узунлуғундадыр. Өлкәнин ән јүксәк јери, јенә бу дағлар үзәриндәки Димланг Тәпәси олмагдадыр, тәгрибән 2042 метрдир.\nӨлкәнин ҹәнуб-шәргини исә Камерун дағларынын гәрб јамаҹлары өртүр вә бүтүн ҹәнуб-шәрг сәрһәди бојунҹа узаныр. Бу дағлар, орталама 1.5 км јүксәклијиндә олуб, бәзи јерләри 2 км-ә гәдәр јүксәлир. Шимали Ниҝерија исә нисбәтән јарымчөл олуб Бүјүк Сәһра Чөлүнүн ҹәнуба доғру бир давамы шәклиндәдир.\nДеморафик гурулуш, дил вә дин\n2017-ҹи илин статистик мәлуматларына әсасән, Ниҝеријада 190,886,311 нәфәр инсан јашајыр. Бу рәгәмин Африка гитәсиндә ән бөјүк ҝөстәриҹи олдуғу вурғуланыр.\nӨлкәдә 421 дил вар вә бу дилләрдән садәҹә 410-дан истифадә олунур. Өлкәдә јашајан инсанларын 20 фаизи јорубалар, 15.8 фаизи иболар, 14.8 фаизи пөлләр вә 38 фаизи исә диҝәр Африка гәбиләләринин нүмајәндәләридир.\nБундан әлавә Ислам дининә 43.6 фаиз, Христиан дининә 50.1 нәфәр инаныр. Јердә галан инсанлар исә мүхтәлиф инанҹлара саһибдирләр.\nНефт зәнҝини олан Ниҝерија сабитсизлик, коррупсија вә рүшвәтхорлуг сәбәби илә даима проблемләр јашајыб. Лакин 2008-ҹи илдән етибарән өлкәдә игтисади ислаһатлар тәтбиг олунур. Һәрби режимләр өлкәнин нефт бағлылғыны азалда билмәсә дә даһа сонра нисбәтән мүсбәт аддымлар атылды. Буна бахмајараг өлкәнин хариҹи тиҹарәт газанҹынын 95 фаизини вә ҝәлирләринин 80 фаизини јенә нефт тәшкил едир.\n2000-ҹи илин август ајында Бејнәлхалг Валјута Фонду илә имзаланан разылашмаја ҝөрә, Ниҝерија БВФ-дән 1 милјард долларлыг кредит алды. Бу тарихдә борҹлары јенидән гајтармаг үчүн Парис Игтисади Клубу илә дә разылашан Ниҝерија чәтинликләр чәкди. Үзәринә дүшән өһдәликләри өдәјә билмәдији үчүн Ниҝерија 2002-ҹи илдә БВФ-дән чәкилди.\nБундан әлавә Парис Игтисади Клубу борҹларын 18 милјард доллардан 12 милјардыны өдәмәк барәдә разылыға ҝәлди. 2008-ҹи илдән етибарән БВФ тәрәфиндән һазырланан игтисади ислаһатлара старт верилди. Нефт саһәсиндән кәнардакы секторлардакы бөјүмә вә нефт гијмәтләринин артмасы дөвләт бүдҹәсинин сүрәтлә јүксәлмәсинә сәбәб олду.\nПрезидент Ҹонатан тәҹрүбәли шәхсләрдән ибарәт игтисади команда гурду вә шәффафлыг, игтисади бөјүмәдә чешитлилик, верҝи дүзәлишләринин башдан ајаға әлә алынмасы кими мөвзуларда аддымлар атды.\nӨлкәдә игтисади бөјүмәнин гаршысындакы әнҝәлләр исә кадрларын аз олмасы вә ислаһатларын јаваш тәтбиг едилмәси иди. Бундан әлавә Ниҝерија игтисадијјаты һәм дә әкинчилијә әсасланыр. Јер фындығы, памбыг, палма ағаҹлары, тәрәвәз вә мејвә нөвләри, какао, каучук, тахыл мәһсуллары, хурма вә фындыг јағы, тахта-шалбан бол мигдарда истеһсал едилир. Какао вә каучук истеһсалында дүнјанын алтынҹы өлкәсидир. Өлкә торпагларынын 25% -и әкинә јарарлыдыр.\nИхраҹатыны даһа чох Инҝилтәрә, Алманија вә Јапонијаја едир. АБШ, Алманија ве Һолландијадан исә мүхтәлиф аваданлыг, дәрман вә електрон мәһсуллар идхал етмәкдәдир. Адам башына дүшән милли ҝәлир 370 доллардыр. Мөвҹуд чај суларындан су стансијалары гурмагла електрик енерҝиси истеһсал едилмәкдәдир. Бунлардан ән бөјүјү Каинижи су анбарыдыр.\n“Боко Һарам” террорчуларынын өлкәдәки фәалијјәти\nӨлкәнин шималында даһа чох фәалијјәт ҝөстәрән “Боко Һарам” террорчу груплашмасы хүсусилә сон илләрдә һүҹумлары даһа да артырыб.\nАды дилимизә тәрҹүмәдә “тәһсил һарамдыр” мәнасына ҝәлән террорчу груплашма өзүнү 2003-ҹү илдә танытмаға башлады. Илк һүҹумуну 2004-ҹү илдә реаллашдыран террорчу груплашманын мәркәзи Ниҝеријанын шимал-шәргиндәки Маидугури бөлҝәсидир.\nХаным үзвләринин әксәријјәти гара вә ја гырмызы нигаб тахан террорчу груплашма өзүнә Әфганыстандакы “Талибан” террорчу тәшкилатыны нүмунә ҝөтүрүр. Шәриәтин идарәчилик олараг тәтбиг олунмасыны истәјән “Боко Һарам” мүсәлман вә христиан фәрг гојмадан идеолоҝијасыны рәдд едән бүтүн инсанлары “хәјанәткар” елан едир вә вәһшиҹәсинә өлдүрүр.\n“Боко Һарам” ән бөјүк террор актыны 2012-ҹи илдә төрәдиб. Террор акты нәтиҹәсиндә Кано шәһәриндә 186 нәфәр өлдү. 2013-ҹү илин апрел ајында “Јоутубе” видео пајлашым порталында груплашманын лидери олдуғуну сөјләјән Әбубәкр Шагау һөкумәти 3 ај әрзиндә девирмәји вә Президент Гудлак Ҹонатаны мәһв едәҹәјини иддиа едирди.\nӘбубәкр Шагаунун һазырда јашадығы вә террорчу груплашмаја лидерлик етдији вурғуланыр.\nҺөкумәтин шиәләр әлејһинә апардығы репрессија сијасәти вә гәтлиамлар\nНиҝеријада шиәлик 1980-ҹы илләрдә фәалијјәтә башлајан вә лидери Шејх Ибраһим Зәкзәки лидерлијиндәки “Ислам Һәрәкаты” илә даһа да ҝүҹләниб. Шејх Ибраһим Зәкзәки бу өлкәдә шиәлијин јајылмасында вә Әһлибејт (ә) мәктәбинин тәблиғиндә бөјүк ишләр ҝөрүб. Тәхминән 30 илдир фәалијјәтини давам етдирән “Ислам Һәрәкаты” 15 милјона јахын инсанын Әһлибејт (ә) мәктәби илә таныш олмасына сәбәб олду.\nИлләрдир милјонларла мүсәлманын Әһлибејт (ә) мәктәбинә газандырылмасында хүсуси әмәји олан бу тәшкилат тәәссүф ки сәләфи вә вәһһаби тәкфирчи дүшүнҹәли әрәб дөвләтләринин вә ән әсас да Сәудијјә Әрәбистанынын да диггәтини чәкә билиб.\nСәудијјә Әрәбистанынын мөвҹуд Ниҝерија һөкумәтинә тәзјигләр етдији дә бир нечә дәфә мәтбуатда ишыгландырылыб.\nБу ҝүнә гәдәр өлкәдә минләрлә инсаны өлдүрән “Боко Һарам” террорчу груплашмасына гаршы ҹидди аддым атмајан Ниҝерија ордусу шиәләрә гаршы бир нечә дәфә гәтлиам реаллашдырыб.\n2015-ҹи илин 13 декабр тарихиндә орду Кадуна вилајәтиндә јерләшән Зарија шәһәриндә Мәһәррәм ајында әзадарлыг мәрасими кечирән шиә мүсәлманларына һүҹум етди.\n“Human Rights Watch” тәшкилаты бәјанат јајараг билдирирди ки, ордунун һүҹумлары заманы азы 300 нәфәр һәлак олуб.\nЛакин бәзи тәшкилатлар бу рәгәмин 500 олдуғуну иддиа едирдиләр. Һадисәләр заманы 3 оғлу өлдүрүлән “Ислам Һәрәкаты” лидери Шејх Ибраһим Зәкзәки дә јаралы шәкилдә ханымы илә бирҝә сахланылды.\nҺадисә баш вердикдән сонра Иран Ислам Республикасы һөкумәтин репрессијалары вә һүҹумлары дајандырмасыны истәди. Ниҝерија ордусунун рәсмиси, ҝенерал-лејтенант Рабе Әбубәкр BBC-јә ачыгламасында ордунун һеч кими өлдүрмәдијини иддиа етди. Лакин “Human Rights Watch” даһа бир бәјанат јајараг баш верән һадисәләри гәтлиам олараг характеризә етди.\n“Тәҹили олараг гәтлиамларда иштирак едән орду мәнсублары мүһакимә олунмалыдырлар. Шејх Зәкзәкијә гаршы да әдаләтли давранылмалы вә һүгуглары позулмамалыдыр”, дејә бәјанатда гејд олунурду.\nҺадисәләрдән 3 ил сонра, јәни бу илин Әрбәин ҝүнү Ниҝерија ордусу пајтахт Абуҹада Әрбәин мәрасими кечирән шиәләрә һүҹум едиб. Һүҹум заманы 37 нәфәр өлдүрүлүб, 300 нәфәр һәбс олунуб.\nНиҝеријалы шиәләр артыг 3 илдир ки, дәфәләрлә етираз аксијалары кечирәрәк һәбс олунанларын азадлыгларыны тәләб едирләр. лакин нә өлкә рәһбәрлији, нә дә дүнја медиасы онларын сәсини ешитмәк истәмир.